ai4bharat/Pralekha huggingface dataset:
ਇਸਪਾਤ ਮੰਤਰਾਲਾ
ਕੇਂਦਰੀ ਇਸਪਾਤ ਮੰਤਰੀ ਸ਼੍ਰੀ ਰਾਮਚੰਦਰ ਪ੍ਰਸਾਦ ਸਿੰਘ ਨੇ ਇੱਕ ਉੱਚ ਪੱਧਰੀ ਮੀਟਿੰਗ ਵਿੱਚ ਜਨਤਕ ਖੇਤਰ ਦੇ ਕੇਂਦਰੀ ਇਸਪਾਤ ਉੱਦਮਾਂ ਦੀਆਂ ਮਾਰਕੀਟਿੰਗ ਰਣਨੀਤਿਆਂ ਦੀ ਸਮੀਖਿਆ ਕੀਤੀ
ਸੀਪੀਐੱਸਈ ਨੂੰ ਰਾਸ਼ਟਰੀ ਮਹੱਤਵ ਦੇ ਬੁਨਿਆਦੀ ਢਾਂਚਾ ਪ੍ਰੋਜੈਕਟਾਂ ਵਿੱਚ ਯੋਗਦਾਨ ਕਰਨ ਦਾ ਸੱਦਾ ਦਿੱਤਾ
ਕੇਂਦਰੀ ਇਸਪਾਤ ਮੰਤਰੀ ਸ਼੍ਰੀ ਰਾਮਚੰਦਰ ਪ੍ਰਸਾਦ ਸਿੰਘ ਨੇ ਅੱਜ ਜਨਤਕ ਖੇਤਰ ਦੇ ਕੇਂਦਰੀ ਇਸਪਾਤ ਉੱਦਮਾਂ  ਦੇ ਚੇਅਰਮੈਨ ਅਤੇ ਪ੍ਰਬੰਧ ਨਿਦੇਸ਼ਕਾਂ  ਦੇ ਨਾਲ ਉਨ੍ਹਾਂ ਦੀ ਅਤੇ ਮਾਰਕੀਟਿੰਗ ਰਣਨੀਤੀਆਂ ਅਤੇ ਭਵਿੱਖ ਦੀਆਂ ਯੋਜਨਾਵਾਂ ਦੀ ਸਮੀਖਿਆ ਲਈ ਇੱਕ ਮੀਟਿੰਗ ਦੀ ਪ੍ਰਧਾਨਗੀ ਕੀਤੀ। ਮੰਤਰੀ ਨੇ ਭਵਿੱਖ ਦੇ ਵਿਸਤਾਰ/ਵਿਵਿਧੀਕਰਣ ਯੋਜਨਾਵਾਂ ਦੇ ਸੰਦਰਭ ਵਿੱਚ ਕੰਪਨੀਆਂ ਦੇ ਰੋਡਮੈਪ ਸਹਿਤ ਉਨ੍ਹਾਂ ਦੇ ਦੁਆਰਾ ਅਪਨਾਈ ਗਈ ਮਾਰਕੀਟਿੰਗ ਅਤੇ ਵਿਕਰੀ ਰਣਨੀਤੀਆਂ ਦੀ ਸਮੀਖਿਆ ਕੀਤੀ। ਮੀਟਿੰਗ ਵਿੱਚ ਇਸਪਾਤ ਅਤੇ ਗ੍ਰਾਮੀਣ ਵਿਕਾਸ ਰਾਜ ਮੰਤਰੀ ਸ਼੍ਰੀ ਫੱਗਨ ਸਿੰਘ ਕੁਲਸਤੇ ਅਤੇ ਸਕੱਤਰ  ਸ਼੍ਰੀ ਪ੍ਰਦੀਪ ਕੁਮਾਰ ਤ੍ਰਿਪਾਠੀ ਵੀ ਉਪਸਥਿਤ ਸਨ।
ਇਸਪਾਤ ਮੰਤਰੀ ਨੂੰ ਸੰਬੰਧਿਤ ਸੀਪੀਐੱਸਈ ਨੇ ਆਪਣੇ ਵੱਖ-ਵੱਖ ਉਤਪਾਦਾਂ ਲਈ ਘਰੇਲੂ ਅਤੇ ਨਾਲ ਹੀ ਨਿਰਯਾਤ ਬਜ਼ਾਰ ਦੀ ਖਾਤਿਰ ਮਾਰਕੀਟਿੰਗ ਰਣਨੀਤੀਆਂ ਦੀ ਜਾਣਕਾਰੀ ਦਿੱਤੀ। ਮੰਤਰੀ ਨੇ ਇਸਪਾਤ ਸੀਪੀਐੱਸਈ ਨੂੰ ਸਭ ਤੋਂ ਉਪਯੁਕਤ ਮਾਰਕੀਟਿੰਗ ਰਣਨੀਤੀਆਂ ਦੇ ਨਿਰਮਾਣ ਲਈ ਆਪਣੇ ਵੱਖ-ਵੱਖ ਉਤਪਾਦਾਂ ਲਈ ਮੰਗ, ਸਪਲਾਈ, ਮੂਲ ਨਿਰਧਾਰਣ ਦੇ ਰੁਝਾਨ, ਮੁਕਾਬਲੇ ਦੇ ਪੱਧਰ ਆਦਿ ਵਿੱਚ ਬਦਲਾਅ ਦੇ ਰੀਅਲ-ਟਾਈਮ ਅਸੇਸਮੈਂਟ ਦੀ ਖਾਤਿਰ ਇੱਕ ਪ੍ਰਣਾਲੀ ਸਥਾਪਿਤ ਕਰਨ ਦਾ ਨਿਰਦੇਸ਼ ਦਿੱਤਾ।
ਉਨ੍ਹਾਂ ਨੇ ਇਨ੍ਹਾਂ ਉੱਦਮਾਂ ਨੂੰ ਆਪਣੇ ਉਤਪਾਦਾਂ ਦੀ ਵਿਆਪਕ ਮਾਰਕੀਟਿੰਗ ਦਾ ਸੁਝਾਅ ਦਿੱਤਾ। ਇਸਪਾਤ ਮੰਤਰੀ ਨੇ ਸੀਪੀਐੱਸਈ ਦੁਆਰਾ ਰਾਸ਼ਟਰੀ ਮਹੱਤਵ ਦੀ ਮੌਜੂਦਾ ਅਤੇ ਭਵਿੱਖ ਦੇ ਬੁਨਿਆਦੀ ਢਾਂਚਾ ਪ੍ਰੋਜੈਕਟਾਂ ਅਤੇ ਹੋਰ ਮਹੱਤਵਪੂਰਨ ਪ੍ਰੋਜੈਕਟਾਂ ਵਿੱਚ ਤਹੇ ਦਿਲ ਨਾਲ ਯੋਗਦਾਨ ਕਰਨ ਦੀ ਜ਼ਰੂਰਤ ‘ਤੇ ਬਲ ਦਿੱਤਾ। ਇਨ੍ਹਾਂ ਵਿੱਚੋਂ ਭਾਰਤਮਾਲਾ, ਸਾਗਰਮਾਲਾ, ਸੜਕ ਪ੍ਰੋਜੈਕਟ, ਰੇਲਵੇ ਦੇ ਖਾਸ ਫ੍ਰੇਟ ਕੌਰੀਡੋਰ ਡੈਮ ਨਿਰਮਾਣ ਅਤੇ ਊਰਜਾ ਖੇਤਰ ਦੇ ਪ੍ਰੋਜੈਕਟ ਸ਼ਾਮਿਲ ਹਨ।
ਮੰਤਰੀ ਨੇ ਸੀਪੀਐੱਸਈ ਨੂੰ ਸਲਾਹ ਦਿੱਤੀ ਕਿ ਉਹ ਉਤਪਾਦਾਂ ਦੀ ਬ੍ਰਾਂਡਿੰਗ ‘ਤੇ ਅਧਿਕ ਜ਼ੋਰ ਦੇਣ ਅਤੇ ਆਪਣੇ ਉਤਪਾਦਾਂ ਨੂੰ ਲੋਕਪ੍ਰਿਅ ਬਣਾਉਣ ਲਈ ਸਾਰੇ ਉਪਲਬਧ ਵਿਗਿਆਪਨ ਅਵਸਰਾਂ ਦਾ ਉਪਯੋਗ ਕਰਨ। ਮੰਤਰੀ ਨੇ ਕੰਪਨੀਆਂ ਨੂੰ ਡੀਲਰਾਂ/ਵਿਤਰਕਾਂ, ਏਜੰਟਾਂ, ਗ੍ਰਾਹਕਾਂ ਆਦਿ ਦੇ ਨਾਲ ਲਗਾਤਾਰ ਖੁਦ ਨੂੰ ਜੋੜਨ ਅਤੇ ਛੋਟੇ ਕਸਬਿਆਂ/ਸ਼ਹਿਰਾਂ ਅਤੇ ਪਿੰਡਾਂ ਵਿੱਚ ਆਮ ਆਦਮੀ ਤੱਕ ਆਪਣੀ ਪਹੁੰਚ ਵਧਾਉਣ ਦੀ ਦਿਸ਼ਾ ਵਿੱਚ ਕੰਮ ਕਰਨ ਦਾ ਨਿਰਦੇਸ਼ ਦਿੱਤਾ।
ਗ੍ਰਹਿ ਮੰਤਰਾਲਾ
ਕੇਂਦਰੀ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਏਸ਼ੀਆ ਦਾ ਸਭ ਤੋਂ ਵੱਡਾ ‘750 ਮੈਗਾਵਾਟ ਰੀਵਾ ਸੋਲਰ ਊਰਜਾ ਪ੍ਰੈਜੋਕਟ’ ਰਾਸ਼ਟਰ ਨੂੰ ਸਮਰਪਿਤ ਕਰਨ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਧੰਨਵਾਦ ਕੀਤਾ
ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ਇਹ ਇੱਕ ਦੂਰਦਰਸ਼ੀ ਅਤੇ ਮਹੱਤਵਪੂਰਨ ਪ੍ਰੋਜੈਕਟ ਹੈ ਜੋ ਮੋਦੀ ਸਰਕਾਰ ਦੇ ‘ਆਤਮਨਿਰਭਰ ਭਾਰਤ’ ਦੇ ਵਿਜ਼ਨ ਨੂੰ ਬਲ ਪ੍ਰਦਾਨ ਕਰਦਾ ਹੈ
ਇਹ ਪ੍ਰੋਜੈਕਟ 2022 ਤੱਕ 175 ਗੀਗਾਵਾਟ ਅਖੁੱਟ ਊਰਜਾ ਸਮਰੱਥਾ ਹਾਸਲ ਕਰਨ ਦੀ ਮੋਦੀ ਸਰਕਾਰ ਦੀ ਪ੍ਰਤੀਬੱਧਤਾ ਨੂੰ ਦਰਸਾਉਂਦਾ ਹੈ – ਸ਼੍ਰੀ ਅਮਿਤ ਸ਼ਾਹ
ਕੇਂਦਰੀ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਏਸ਼ੀਆ ਦੇ ਸਭ ਤੋਂ ਵੱਡੇ ‘750 ਮੈਗਾਵਾਟ ਰੀਵਾ ਸੋਲਰ ਊਰਜਾ ਪ੍ਰੋਜੈਕਟ’ ਰਾਸ਼ਟਰ ਨੂੰ ਸਮਰਪਿਤ ਕਰਨ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਧੰਨਵਾਦ ਕੀਤਾ ਹੈ।
ਆਪਣੇ ਟਵੀਟ ਵਿੱਚ ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ਕਿ ਇਹ ਇੱਕ ਦੂਰਦਰਸ਼ੀ ਅਤੇ ਮਹੱਤਵਪੂਰਨ ਪ੍ਰੋਜੈਕਟ ਹੈ ਜੋ ਮੋਦੀ ਸਰਕਾਰ ਦੇ ‘ਆਤਮਨਿਰਭਰ ਭਾਰਤ’ ਦੇ ਵਿਜ਼ਨ ਨੂੰ ਬਲ ਪ੍ਰਦਾਨ ਕਰਦਾ ਹੈ।
ਉਨ੍ਹਾਂ ਨੇ ਕਿਹਾ ਕਿ ਨਾਲ ਹੀ ਇਹ ਪ੍ਰੋਜੈਕਟ 2022 ਤੱਕ 175 ਗੀਗਾਵਾਟ ਅਖੁੱਟ ਊਰਜਾ ਸਮਰੱਥਾ ਹਾਸਲ ਕਰਨ ਦੀ ਮੋਦੀ ਸਰਕਾਰ ਦੀ ਪ੍ਰਤੀਬੱਧਤਾ ਨੂੰ ਵੀ ਦਰਸਾਉਂਦਾ ਹੈ।
‘750 ਮੈਗਾਵਾਟ ਰੀਵਾ ਸੋਲਰ ਊਰਜਾ ਪ੍ਰੋਜੈਕਟ’ ਦਾ ਰਾਸ਼ਟਰ ਨੂੰ ਸਮਰਪਣ ਭਵਿੱਖ ਵਿੱਚ ਭਾਰਤ ਨੂੰ ਊਰਜਾ ਖੇਤਰ ਵਿੱਚ ਆਤਮਨਿਰਭਰ ਬਣਾਉਣ ਦੀ ਦਿਸ਼ਾ ਵਿੱਚ ਇੱਕ ਹੋਰ ਮਹੱਤਵਪੂਰਨ ਕਦਮ ਹੈ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 30 ਨਵੰਬਰ 2015 ਨੂੰ ਪੈਰਿਸ ਵਿੱਚ ਆਯੋਜਿਤ ਸੰਯੁਕਤ ਰਾਸ਼ਟਰ ਜਲਵਾਯੂ ਪਰਿਵਰਤਨ ਸੰਮੇਲਨ  ਦੇ 21ਵੇਂ ਸੈਸ਼ਨ ਵਿੱਚ ‘ਅੰਤਰਰਾਸ਼ਟਰੀ ਸੋਲਰ ਅਲਾਇੰਸ’ ਦੀ ਸ਼ੁਰੂਆਤ ਕੀਤੀ ਸੀ।
https://twitter.com/AmitShah/status/1281512880710520832
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਮੁੰਬਈ ਵਿੱਚ ਪੈਕਮੈਕ ਏਸ਼ੀਆ 2022 ਵਿੱਚ ਪੈਕੇਜਿੰਗ ’ਤੇ ਅੰਤਰਰਾਸ਼ਟਰੀ ਕਾਨਫਰੰਸ ਅਤੇ ਖਰੀਦਦਾਰ ਵਿਕ੍ਰੇਤਾ ਸੰਮੇਲਨ ਦਾ ਆਯੋਜਨ
ਸੂਖ਼ਮ, ਲਘੂ ਅਤੇ ਦਰਮਿਆਨੇ ਉੱਦਮ ਮੰਤਰਾਲੇ  ਪੀਐੱਚਡੀ ਚੈਂਬਰ ਆਵ੍ ਕਾਮਰਸ ਐਂਡ ਇੰਡਸਟਰੀ ਦੇ ਨਾਲ ਸਾਂਝੇਦਾਰੀ ਵਿੱਚ 7-9 ਦਸੰਬਰ, 2022 ਨੂੰ ਮੁੰਬਈ ਵਿੱਚ ਪੈਕਮੈਕ ਏਸ਼ੀਆ ਅਤੇ ਤੇ ਖਰੀਦਦਾਰ ਵਿਕ੍ਰੇਤਾ ਸੰਮੇਲਨ ਵਿੱਚ ਪੈਕੇਜਿੰਗ ’ਤੇ ਅੰਤਰਰਾਸ਼ਟਰੀ ਪੱਧਰ ’ਤੇ ਵਿਸ਼ਾਲ ਕਾਨਫਰੰਸ ਦਾ ਆਯੋਜਨ ਕਰ ਰਿਹਾ ਹੈ।
ਉਦਘਾਟਨ ਸਮਾਰੋਹ ਵਿੱਚ ਅੱਜ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀਆਂ, ਪੀਐੱਚਡੀਸੀਸੀਆਈ, ਆਈਪੀਐੱਮਐੱਮਆਈ, ਆਈਆਈਪੀ, ਡੀਜੀਐੱਫਟੀ ਦੇ ਕਰਮੀਆਂ, ਸ਼੍ਰੀਲੰਕਾ, ਬ੍ਰਿਟੇਨ, ਜਰਮਨੀ, ਬੰਗਲਾਦੇਸ਼, ਇਟਲੀ, ਘਾਨਾ, ਨੇਪਾਲ, ਭੂਟਾਨ, ਕੇਨੀਆ, ਸਪੇਨ, ਆਸਟ੍ਰੇਲੀਆ ਅਤੇ ਮਿਆਂਮਾਰ ਅਤੇ ਉਦਯੋਗ ਜਗਤ ਦੇ ਵਿਦੇਸ਼ੀ ਪ੍ਰਤੀਨਿਧੀਆਂ/ਬੁਲਾਰਿਆਂ ਨੇ ਮੁੱਖ ਬੁਲਾਰੇ ਦੇ ਰੂਪ ਵਿੱਚ ਵਿਭਿੰਨ ਤਕਨੀਕੀ ਸੈਸ਼ਨਾਂ ਵਿੱਚ ਹਿੱਸਾ ਲਿਆ। ਇਸ ਪ੍ਰੋਗਰਾਮ ਵਿੱਚ 200 ਤੋਂ ਅਧਿਕ ਸੂਖ਼ਮ, ਲਘੂ ਅਤੇ ਦਰਮਿਆਨ ਉੱਦਮ-ਐੱਮਐੱਸਐੱਮਈ ਹਿੱਸਾ ਲੈ ਰਹੇ ਹਨ।
ਵਿਸ਼ਾਲ ਅੰਤਰਾਰਾਸ਼ਟਰੀ ਸੰਮੇਲਨ ਅਤੇ ਅਤੇ ਖਰੀਦਦਾਰ ਵਿਕ੍ਰੇਤਾ ਬੈਠਕ ਦੇ ਦੌਰਾਨ ਈਪੀਆਰ, ਪੈਕੇਜਿੰਗਿ ਟੈਕਨੋਲੋਜੀ, ਬਾਇਓ ਡਿਗ੍ਰੇਡੇਬਲ ਪੈਕੇਜਿੰਗ ਸਮੱਗਰੀ, ਨਵੀਨਤਮ ਤਕਨੀਕ ਅਤੇ ਪੈਕੇਜਿੰਗ ਉਦਯੋਗ ਦੇ ਲਈ ਕਾਰੋਬਾਰੀ ਅਵਸਰ ਆਦਿ ਵਿੱਚ ਪੈਕੇਜਿੰਗ ਉਦਯੋਗ ਦੇ ਨਾਲ ਐੱਮਐੱਸਐੱਮਈ ਦੇ ਵਿਕਾਸ ਨੂੰ ਅੱਗੇ ਵਧਾਉਣ ਦੇ ਲਈ ਸਰਕਾਰੀ ਯੋਜਨਾਵਾਂ ’ਤੇ ਵਿਚਾਰ-ਵਟਾਂਦਰਾ ਕਰਨ ਦੇ ਉਦੇਯ ਨਾਲ ਵਿਭਿੰਨ ਤਕਨੀਕੀ ਸੈਸ਼ਨਾਂ ਦਾ ਆਯੋਜਨ ਕੀਤਾ ਜਾ ਰਿਹਾ ਹੈ। ਇਸ ਦੇ ਇਲਾਵਾ, ਭਾਰਤੀ ਸੂਖ਼ਮ, ਲਘੂ ਅਤੇ ਦਰਮਿਆਨ ਉਦਯੋਗ ਦੇ ਨਾਲ ਤਕਨੀਕੀ ਸਹਿਯੋਗ ਲਈ ਬੀ2ਬੀ ਸੈਸ਼ਨ, ਅਤੇ ਖਰੀਦਦਾਰ ਵਿਕ੍ਰੇਤਾ ਬੈਠਕਾਂ ਵੀ ਆਯੋਜਿਤ ਕੀਤੀਆਂ ਜਾ ਰਹੀਆਂ ਹਨ, ਤਾਕਿ ਨਿਰਯਾਤ ਦੇ ਲਈ ਕਾਰੋਬਾਰੀ ਸੰਪਰਕ ਸਥਾਪਿਤ ਕੀਤੇ ਜਾ ਸਕਣ।
ਵਣਜ ਤੇ ਉਦਯੋਗ ਮੰਤਰਾਲਾ
ਡੀਪੀਆਈਆਈਟੀ ਨੇ ਜ਼ਰੂਰੀ ਵਸਤਾਂ ਦੇ ਨਿਰਮਾਣ, ਟ੍ਰਾਂਸਪੋਰਟੇਸ਼ਨ ਅਤੇ ਡਿਲਿਵਰੀ ਦੀ ਨਿਗਰਾਨੀ ਲਈ ਇੱਕ ਕੰਟਰੋਲ ਰੂਮ ਕਾਇਮ ਕੀਤਾ
ਵਣਜ ਅਤੇ ਉਦਯੋਗ ਮੰਤਰਾਲਾ ਤਹਿਤ ਡਿਪਾਰਟਮੈਂਟ ਫਾਰ ਪ੍ਰਮੋਸ਼ਨ ਆਵ੍ ਇੰਡਸਟ੍ਰੀ ਐਂਡ ਇੰਟਰਨਲ ਟ੍ਰੇਡ  ਨੇ ਲੌਕਡਾਊਨ ਦੇ ਸਮੇਂ 25 ਮਾਰਚ, 2020 ਤੋਂ 14 ਅਪ੍ਰੈਲ, 2020 ਦੌਰਾਨ ਵਸਤਾਂ ਦੇ ਨਿਰਮਾਣ, ਟ੍ਰਾਂਸਪੋਰਟੇਸ਼ਨ ਅਤੇ ਡਿਲਿਵਰੀ ਦੀ ਆਮ ਆਦਮੀ ਤੱਕ ਪਹੁੰਚਾਉਣ ਅਤੇ ਹਿਤਧਾਰਕਾਂ ਨੂੰ ਇਸ ਦੌਰਾਨ ਆਉਂਦੀਆਂ ਮੁਸ਼ਕਿਲਾਂ ਦੀ ਨਿਗਰਾਨੀ ਇੱਕ ਕੰਟਰੋਲ ਰੂਮ ਕਾਇਮ ਕੀਤਾ ਹੈ। ਨਿਰਮਾਤਾ, ਟ੍ਰਾਂਸਪੋਰਟਰ, ਡਿਸਟ੍ਰੀਬਿਊਟਰ, ਹੋਲ-ਸੇਲਰ ਜਾਂ ਈ-ਵਣਜ ਕੰਪਨੀਆਂ ਨੂੰ ਜ਼ਮੀਨੀ ਪੱਧਰ ਉੱਤੇ ਜੇ ਕੋਈ ਮੁਸ਼ਕਿਲਾਂ ਆਉਣ ਤਾਂ ਉਹ ਉਨ੍ਹਾਂ ਬਾਰੇ ਵਿਭਾਗ ਨੂੰ ਹੇਠ ਲਿਖੇ ਟੈਲੀਫੋਨ ਨੰਬਰ ਜਾਂ ਈ-ਮੇਲ ਉੱਤੇ ਸੂਚਿਤ ਕਰਨ –
ਟੈਲੀਫੋਨ - + 91 11 23062487
ਈਮੇਲ - controlroom-dpiit[at]gov[dot]in
ਇਹ ਟੈਲੀਫੋਨ ਨੰਬਰ ਸਵੇਰੇ 8 ਵਜੇ ਤੋਂ ਸ਼ਾਮ 6 ਵਜੇ ਤੱਕ ਕੰਮ ਕਰੇਗਾ। ਕਈ ਹਿਤਧਾਰਕਾਂ ਦੁਆਰਾ ਜੋ ਮੁੱਦੇ ਸਾਹਮਣੇ ਰੱਖੇ ਜਾਣਗੇ ਉਨ੍ਹਾਂ ਬਾਰੇ ਵਿਭਾਗ ਸਬੰਧਿਤ ਰਾਜ ਸਰਕਾਰ, ਜ਼ਿਲ੍ਹਾ ਅਤੇ ਪੁਲਿਸ ਅਧਿਕਾਰੀਆਂ ਅਤੇ ਹੋਰ ਸਬੰਧਿਤ ਏਜੰਸੀਆਂ ਨਾਲ ਗੱਲ ਕਰੇਗਾ।
ਰੇਲ ਮੰਤਰਾਲਾ
ਰੇਲਵੇ ਅਤੇ ਵਣਜ ਤੇ ਉਦਯੋਗ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਡੈਡੀਕੇਟਿਡ ਫਰੇਟ ਕੌਰੀਡੋਰ ਕਾਰਪੋਰੇਸ਼ਨ ਇੰਡੀਆ ਲਿਮਿਟਿਡ  ਦੀ ਪ੍ਰਗਤੀ ਦੀ ਸਮੀਖਿਆ ਕੀਤੀ
ਡੀਐੱਫਸੀਸੀਆਈਐੱਲ ਨਿਰਧਾਰਿਤ ਸਮੇਂ ਤੋਂ ਪਹਿਲਾਂ / ਅੰਦਰ ਆਪਣਾ ਕੰਮ ਪੂਰਾ ਕਰਨ ਦੇ ਚਾਹਵਾਨ ਠੇਕੇਦਾਰਾਂ ਨੂੰ ਕਿਸੇ ਕਿਸਮ ਦੇ ਪ੍ਰੋਤਸਾਹਨ ਦੀ ਪੇਸ਼ਕਸ਼ ਦੀ ਸੰਭਾਵਨਾ ਦੀ ਪੜਚੋਲ ਕਰੇਗੀ
ਅਸਲ ਸਮੇਂ ਵਿੱਚ ਕਿਲੋਮੀਟਰ ਬਾਈ ਕਿਲੋਮੀਟਰ ਪ੍ਰੋਜੈਕਟ ਦੀ ਨਿਗਰਾਨੀ ਅਤੇ ਰੇਲਵੇ ਅਧਿਕਾਰੀਆਂ ਦੁਆਰਾ ਕਾਰਵਾਈ ਦੀ ਪੜਤਾਲ ਲਈ ਡੀਐੱਫਸੀਸੀਆਈਐੱਲ ਕੋਲ ਡੈਸ਼ਬੋਰਡ ਹੋਵੇਗਾ ਤਾਂ ਜੋ ਮੁੱਦੇ ਅਤੇ ਉਨ੍ਹਾਂ ਦੇ ਹੱਲ ਛੇਤੀ ਸੰਭਵ ਹੋ ਸਕਣ
ਡੈਸ਼ਬੋਰਡ ਦੁਆਰਾ ਸ਼ਿਕਾਇਤ ਨਿਵਾਰਣ ਦਾ ਵਿਧੀ ਸੰਸਥਾਨੀਕਰਨ ਕੀਤਾ ਜਾਵੇਗਾ
ਰਾਜਾਂ ਨਾਲ ਤਾਲਮੇਲ ਸਮੇਤ ਸਾਰੇ ਮੁੱਦਿਆਂ ਦਾ ਹੱਲ, ਇੱਕ ਮਿਸ਼ਨ ਤਰੀਕੇ ਨਾਲ ਕੀਤਾ ਜਾਵੇਗਾ। ਮੰਤਰਾਲੇ ਨੇ ਸਾਰੇ ਸਬੰਧਿਤ ਰਾਜਾਂ ਨੂੰ ਪਹਿਲਾਂ ਹੀ ਪ੍ਰੋਜੈਕਟ ਨੂੰ ਤੇਜ਼ੀ ਨਾਲ ਅਗੇ ਵਧਾਉਣ ਅਤੇ ਤਾਲਮੇਲ ਦੇ ਮਾਮਲਿਆਂ ਸਮੇਤ ਹਰੇਕ ਮਾਮਲੇ ਨੂੰ ਸੁਲਝਾਉਣ ਲਈ ਪੱਤਰ ਲਿਖੇ ਹਨ
ਪ੍ਰੋਜੈਕਟ ਦੀ ਹਫਤਾਵਾਰੀ ਪ੍ਰਗਤੀ ਦੀ ਨਿਰੰਤਰ ਨਿਗਰਾਨੀ ਹੋਵੇਗੀ
ਰੇਲਵੇ ਅਤੇ ਵਣਜ ਤੇ ਉਦਯੋਗ ਮੰਤਰੀ, ਸ਼੍ਰੀ ਪੀਯੂਸ਼ ਗੋਇਲ, ਨੇ ਸਮਰਪਿਤ ਭਾੜਾ ਕੌਰੀਡੋਰ ਕਾਰਪੋਰੇਸ਼ਨ ਇੰਡੀਆ ਲਿਮਿਟਿਡ  ਦੀ ਪ੍ਰਗਤੀ ਦੀ ਸਮੀਖਿਆ ਕੀਤੀ, ਜਿਸ ਵਿੱਚ ਰੇਲਵੇ ਬੋਰਡ, ਡੀਐੱਫਸੀਸੀਆਈਐੱਲ ਸਮੇਤ ਸੀਆਰਬੀ ਅਤੇ ਐੱਮਡੀ / ਡੀਐੱਫਸੀਸੀਆਈਐੱਲ ਦੇ ਸਾਰੇ ਉੱਚ ਅਧਿਕਾਰੀਆਂ ਅਤੇ ਠੇਕੇਦਾਰੀ ਏਜੰਸੀਆਂ ਨੇ ਸ਼ਿਰਕਤ ਕੀਤੀ।
ਮੀਟਿੰਗ ਦੌਰਾਨ ਸੀਨੀਅਰ ਅਧਿਕਾਰੀਆਂ ਨੇ ਪ੍ਰੋਜੈਕਟ ਦੀ ਮੌਜੂਦਾ ਸਥਿਤੀ ਪੇਸ਼ ਕੀਤੀ।
ਸ਼੍ਰੀ ਗੋਇਲ ਨੇ ਡੀਐੱਫਐੱਫਆਈਐਸਆਈਐੱਲ ਮੈਨੇਜਮੈਂਟ ਟੀਮ ਅਤੇ ਠੇਕੇਦਾਰਾਂ ਨੂੰ ਪੱਛਮੀ ਡੀਐੱਫਸੀ  ਅਤੇ ਪੂਰਬੀ ਡੀਐੱਫਸੀ  ਦੇ ਸਾਰੇ ਭਾਗਾਂ ‘ਤੇ ਕੰਮ ਦੀ ਗਤੀ ਨੂੰ ਤੇਜ਼ ਕਰਨ ਲਈ ਹਰ ਸੰਭਵ ਕਦਮ ਚੁੱਕਣ ਦੇ ਨਿਰਦੇਸ਼ ਦਿੱਤੇ। ਸਮੀਖਿਆ ਬੈਠਕ ਵਿੱਚ, ਹਰੇਕ ਵਿਅਕਤੀਗਤ ਭਾਗ ਦੀ ਪ੍ਰਗਤੀ ਬਾਰੇ ਵਿਸਤਾਰ ਨਾਲ ਵਿਚਾਰ-ਵਟਾਂਦਰੇ ਕੀਤੇ ਗਏ ਅਤੇ ਸਾਰੀਆਂ ਰੁਕਾਵਟਾਂ ਨੂੰ ਸੁਲਝਾਉਂਦਿਆਂ ਨਿਰਵਿਘਨ ਪ੍ਰਗਤੀ ਨੂੰ ਯਕੀਨੀ ਬਣਾਉਣ ਲਈ ਨਿਰਦੇਸ਼ ਦਿੱਤੇ ਗਏ।
ਪ੍ਰੋਜੈਕਟ ਨੂੰ ਤੇਜ਼ੀ ਨਾਲ ਅਗੇ ਵਧਾਉਣ ਲਈ ਰੇਲ ਮੰਤਰੀ ਨੇ ਕਈ ਉਪਾਅ ਸੁਝਾਏ ਜਿਨ੍ਹਾਂ ਵਿੱਚ ਇਹ ਉਪਰਾਲੇ ਸ਼ਾਮਲ ਹਨ: -
1) ਸਾਰੇ ਠੇਕੇਦਾਰਾਂ, ਵਿਕਰੇਤਾਵਾਂ ਅਤੇ ਸਪਲਾਇਰਾਂ ਨਾਲ ਹਫਤਾਵਾਰੀ ਮੀਟਿੰਗਾਂ ਕਰਨਾ
2) ਨਿਰਧਾਰਿਤ ਸਮੇਂ ਦੇ ਫ੍ਰੇਮ ਤੋਂ ਪਹਿਲਾਂ ਆਪਣਾ ਕੰਮ ਪੂਰਾ ਕਰਨ ਅਤੇ ਸਮਾਪਤ ਕਰਨ ਦੇ ਚਾਹਵਾਨ ਠੇਕੇਦਾਰਾਂ ਨੂੰ ਕਿਸੇ ਕਿਸਮ ਦੇ ਪ੍ਰੋਤਸਾਹਨ ਦੀ ਪੇਸ਼ਕਸ਼ ਦੀ ਸੰਭਾਵਨਾ 'ਤੇ ਕੰਮ ਕਰਨਾ
3) ਅਸਲ ਸਮੇਂ ਵਿੱਚ 'ਕਿਲੋਮੀਟਰ ਬਾਈ ਕਿਲੋਮੀਟਰ’ ਪ੍ਰੋਜੈਕਟ ਦੀ ਨਿਗਰਾਨੀ ਅਤੇ ਪਾਲਣਾ ਲਈ ਡੀਐੱਫਸੀਸੀਆਈਐੱਲ ਦੁਆਰਾ ਡੈਸ਼ਬੋਰਡ ਬਣਾਉਣਾ ਜਿਸ ਦੀ ਪਹੁੰਚ ਰੇਲਵੇ ਬੋਰਡ ਦੇ ਅਧਿਕਾਰੀਆਂ ਕੋਲ ਵੀ ਹੋਵੇਗੀ। ਡੈਸ਼ਬੋਰਡ ਦੀ ਵਿਵਸਥਾ ਸਾਰੇ ਇਕਰਾਰਨਾਮੇ ਨੂੰ ਲਾਗੂ ਕਰਨ ਦੇ ਮਾਮਲਿਆਂ ਨੂੰ ਜ਼ਰੂਰੀ ਅਧਾਰ 'ਤੇ ਹੱਲ ਕਰਨ ਵਿੱਚ ਸਹਾਇਤਾ ਕਰੇਗੀ ਅਤੇ ਡੈਸ਼ਬੋਰਡ ਦੁਆਰਾ ਇਕਰਾਰਨਾਮੇ ਨਾਲ ਜੁੜੇ ਮੁੱਦਿਆਂ ਨੂੰ ਹੱਲ ਕਰਨ ਲਈ ਸੰਸਥਾਗਤ ਤੰਤਰ ਵਜੋਂ ਵੀ ਕੰਮ ਕਰੇਗੀ।
ਮੀਟਿੰਗ ਦੌਰਾਨ ਫੈਸਲਾ ਲਿਆ ਗਿਆ ਕਿ ਸਾਰੇ ਠੇਕੇਦਾਰਾਂ ਦੇ ਕੰਮ ਦੀ ਸਖਤੀ ਨਾਲ ਨਿਗਰਾਨੀ ਕੀਤੀ ਜਾਵੇ। ਰਾਜਾਂ ਨਾਲ ਤਾਲਮੇਲ ਸਮੇਤ ਸਾਰੇ ਮੁੱਦਿਆਂ ਦਾ ਹੱਲ, ਇੱਕ ਮਿਸ਼ਨ ਢੰਗ 'ਤੇ ਕੀਤਾ ਜਾਵੇ। ਮੰਤਰਾਲੇ ਦੁਆਰਾ ਸਾਰੇ ਸਬੰਧਿਤ ਰਾਜਾਂ ਨੂੰ ਪਹਿਲਾਂ ਹੀ ਜ਼ਮੀਨ, ਰੋਡ ਓਵਰ ਬ੍ਰਿਜ  ਅਤੇ ਕਾਨੂੰਨ ਵਿਵਸਥਾ ਦੇ ਬਕਾਇਆ ਮਸਲਿਆਂ ਦੇ ਹੱਲ ਲਈ ਪੱਤਰ ਲਿਖੇ ਜਾ ਚੁੱਕੇ ਹਨ।
ਭਾਰਤ ਸਰਕਾਰ ਦੁਆਰਾ ਸ਼ੁਰੂ ਕੀਤਾ ਗਿਆ ਇਹ ਸਮਰਪਿਤ ਭਾੜਾ ਕੌਰੀਡੋਰ ,  ਸਭ ਤੋਂ ਵੱਡੇ ਰੇਲ ਬੁਨਿਆਦੀ ਪ੍ਰੋਜੈਕਟਾਂ ਵਿੱਚੋਂ ਇੱਕ ਹੈ। ਇਸ ਦੀ ਕੁੱਲ ਲਾਗਤ 81,459 ਕਰੋੜ ਰੁਪਏ ਰੱਖੀ ਗਈ ਹੈ। ਡੀਐੱਫਸੀਸੀਆਈਐੱਲ ਇੱਕ ਵਿਸ਼ੇਸ਼ ਉਦੇਸ਼ ਵਾਲਾ ਵਾਹਨ ਬਣਾਇਆ ਗਿਆ ਹੈ ਜੋ ਯੋਜਨਾਬੰਦੀ, ਵਿਕਾਸ, ਵਿੱਤੀ ਸੰਸਾਧਨਾਂ ਦੀ ਗਤੀਸ਼ੀਲਤਾ, ਉਸਾਰੀ, ਰੱਖ-ਰਖਾਅ ਅਤੇ ਸਮਰਪਿਤ ਫਰੇਟ ਕੌਰੀਡੋਰਾਂ ਦੇ ਸੰਚਾਲਨ ਦਾ ਕੰਮ ਕਰੇ।
ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਡਾਕ ਵਿਭਾਗ ਨੇ 1.5 ਲੱਖ ਡਾਕਘਰਾਂ ਦੇ ਆਪਣੇ ਸਰਵ ਵਿਆਪਕ ਨੈੱਟਵਰਕ ਦੇ ਨਾਲ ਦੇਸ਼ ਦੇ ਹਰੇਕ ਨਾਗਰਿਕ ਤੱਕ "ਹਰ ਘਰ ਤਿਰੰਗਾ" ਪ੍ਰੋਗਰਾਮ ਪਹੁੰਚਾਇਆ
10 ਦਿਨਾਂ ਦੇ ਥੋੜ੍ਹੇ ਸਮੇਂ ਵਿੱਚ 1 ਕਰੋੜ ਤੋਂ ਵੱਧ ਰਾਸ਼ਟਰੀ ਝੰਡੇ ਵੇਚੇ
4.2 ਲੱਖ ਡਾਕ ਕਰਮਚਾਰੀ ਨੇ ਦੇਸ਼ ਦੇ ਕੋਨੇ-ਕੋਨੇ ਵਿੱਚ "ਹਰ ਘਰ ਤਿਰੰਗਾ" ਦੇ ਸੰਦੇਸ਼ ਦਾ ਉਤਸ਼ਾਹ ਨਾਲ ਪ੍ਰਚਾਰ ਕੀਤਾ
ਡਾਕ ਵਿਭਾਗ ਨੇ 1.5 ਲੱਖ ਡਾਕਘਰਾਂ ਦੇ ਆਪਣੇ ਸਰਵ ਵਿਆਪਕ ਨੈੱਟਵਰਕ ਦੇ ਨਾਲ, "ਹਰ ਘਰ ਤਿਰੰਗਾ" ਪ੍ਰੋਗਰਾਮ ਦੇਸ਼ ਦੇ ਹਰ ਨਾਗਰਿਕ ਤੱਕ ਪਹੁੰਚਾਇਆ ਹੈ। 10 ਦਿਨਾਂ ਦੇ ਥੋੜ੍ਹੇ ਸਮੇਂ ਵਿੱਚ, ਇੰਡੀਆ ਪੋਸਟ ਨੇ ਨਾਗਰਿਕਾਂ ਨੂੰ ਡਾਕਘਰਾਂ ਦੇ ਨਾਲ-ਨਾਲ ਔਨਲਾਈਨ ਮਾਧਿਅਮ ਜ਼ਰੀਏ 1 ਕਰੋੜ ਤੋਂ ਵੱਧ ਰਾਸ਼ਟਰੀ ਝੰਡੇ ਵੇਚੇ ਹਨ। ਵਿਭਾਗ ਦੁਆਰਾ ਇਹ ਝੰਡੇ 25/- ਰੁਪਏ ਦੀ ਕਿਫ਼ਾਇਤੀ ਕੀਮਤ 'ਤੇ ਵੇਚੇ ਗਏ ਹਨ। ਔਨਲਾਈਨ ਵਿਕਰੀ ਲਈ, ਵਿਭਾਗ ਨੇ ਦੇਸ਼ ਭਰ ਵਿੱਚ ਕਿਸੇ ਵੀ ਪਤੇ 'ਤੇ ਮੁਫ਼ਤ ਡੋਰਸਟੈਪ ਡਿਲੀਵਰੀ ਪ੍ਰਦਾਨ ਕੀਤੀ ਹੈ; ਈਪੋਸਟ ਆਫਿਸ ਸੁਵਿਧਾ ਰਾਹੀਂ ਨਾਗਰਿਕਾਂ ਦੁਆਰਾ 1.75 ਲੱਖ ਤੋਂ ਵੱਧ ਝੰਡੇ ਔਨਲਾਈਨ ਖਰੀਦੇ ਗਏ ਹਨ।
ਦੇਸ਼ ਭਰ ਦੇ 4.2 ਲੱਖ ਡਾਕ ਕਰਮਚਾਰੀਆਂ ਨੇ ਸ਼ਹਿਰਾਂ, ਕਸਬਿਆਂ ਅਤੇ ਪਿੰਡਾਂ, ਸਰਹੱਦੀ ਖੇਤਰਾਂ, ਐੱਲਡਬਲਿਊਈ ਜ਼ਿਲ੍ਹਿਆਂ ਅਤੇ ਪਹਾੜੀ ਅਤੇ ਕਬਾਇਲੀ ਖੇਤਰਾਂ ਵਿੱਚ "ਹਰ ਘਰ ਤਿਰੰਗਾ" ਦੇ ਸੰਦੇਸ਼ ਦਾ ਉਤਸ਼ਾਹ ਨਾਲ ਪ੍ਰਚਾਰ ਕੀਤਾ ਹੈ। ਪ੍ਰਭਾਤ ਫੇਰੀਆਂ, ਬਾਈਕ ਰੈਲੀਆਂ ਅਤੇ ਚੌਪਾਲ ਸਭਾਵਾਂ ਰਾਹੀਂ, ਇੰਡੀਆ ਪੋਸਟ ਨੇ "ਹਰ ਘਰ ਤਿਰੰਗਾ" ਦਾ ਸੰਦੇਸ਼ ਸਮਾਜ ਦੇ ਹਰ ਵਰਗ ਤੱਕ ਪਹੁੰਚਾਇਆ ਹੈ। ਟਵਿੱਟਰ ਅਤੇ ਫੇਸਬੁੱਕ ਜਿਹੇ ਸੋਸ਼ਲ ਮੀਡੀਆ ਸਾਧਨਾਂ ਨੂੰ ਵੀ ਡਿਜੀਟਲੀ ਤੌਰ 'ਤੇ ਜੁੜੇ ਨਾਗਰਿਕਾਂ ਦਰਮਿਆਨ ਪ੍ਰੋਗਰਾਮ ਦੇ ਸੰਦੇਸ਼ ਨੂੰ ਫੈਲਾਉਣ ਲਈ ਵਿਆਪਕ ਤੌਰ 'ਤੇ ਵਰਤਿਆ ਗਿਆ ਹੈ।
ਡਾਕਘਰਾਂ ਰਾਹੀਂ ਰਾਸ਼ਟਰੀ ਝੰਡੇ ਦੀ ਵਿਕਰੀ 15 ਅਗਸਤ 2022 ਤੱਕ ਖੁੱਲ੍ਹੀ ਹੈ। ਨਾਗਰਿਕ ਨਜ਼ਦੀਕੀ ਡਾਕਘਰਾਂ ਵਿੱਚ ਜਾ ਸਕਦੇ ਹਨ ਜਾਂ ਈਪੋਸਟ ਆਫਿਸ  'ਤੇ ਜਾ ਸਕਦੇ ਹਨ ਅਤੇ ਆਪਣਾ ਰਾਸ਼ਟਰੀ ਝੰਡਾ ਪ੍ਰਾਪਤ ਕਰ ਸਕਦੇ ਹਨ ਅਤੇ "ਹਰ ਘਰ ਤਿਰੰਗਾ” ਮੁਹਿੰਮ ਦਾ ਹਿੱਸਾ ਬਣ ਸਕਦੇ ਹਨ। ਨਾਗਰਿਕ ਝੰਡੇ ਦੇ ਨਾਲ ਸੈਲਫੀ ਵੀ ਲੈ ਸਕਦੇ ਹਨ ਅਤੇ ਇਸਨੂੰ www.harghartiranga.com 'ਤੇ ਅੱਪਲੋਡ ਕਰ ਸਕਦੇ ਹਨ ਅਤੇ ਨਿਊ ਇੰਡੀਆ ਦੇ ਸਭ ਤੋਂ ਵੱਡੇ ਜਸ਼ਨ ਵਿੱਚ ਆਪਣੀ ਭਾਗੀਦਾਰੀ ਰਜਿਸਟਰ ਕਰ ਸਕਦੇ ਹਨ।
ਰੱਖਿਆ ਮੰਤਰਾਲਾ
ਡੀ ਆਰ ਡੀ ਓ ਨੇ ਸਾਲਿਡ ਫਿਊਲ ਡਕਟੇਡ ਰਾਮਜੈੱਟ ਦੀ ਸਫ਼ਲ ਫਲਾਈਟ ਦਾ ਟੈਸਟ ਕੀਤਾ
ਰੱਖਿਆ ਖੋਜ ਤੇ ਵਿਕਾਸ ਸੰਸਥਾ  ਨੇ 05 ਮਾਰਚ 2021 ਨੂੰ ਸਵੇਰੇ 10 ਵਜ ਕੇ 30 ਮਿੰਟ ਤੇ ਉਡੀਸ਼ਾ ਦੇ ਸਮੁੰਦਰੀ ਤਟ ਦੇ ਏਕੀਕ੍ਰਿਤ ਟੈਸਟ ਰੇਂਜ ਚਾਂਦੀਪੁਰ ਤੋਂ ਸਾਲਿਡ ਫਿਊਲ ਡਕਟੇਡ ਰਾਮਜੈੱਟ  ਤਕਨਾਲੋਜੀ ਤੇ ਅਧਾਰਿਤ ਸਫ਼ਲਤਾਪੂਰਵਕ ਉਡਾਨ ਦਾ ਪ੍ਰਦਰਸ਼ਨ ਕੀਤਾ । ਬੂਸਟਰ ਮੋਟਰ ਤੇ ਨੋਜ਼ਲਲੈੱਸ ਮੋਟਰ ਸਮੇਤ ਸਾਰੀਆਂ ਸਬ ਪ੍ਰਣਾਲੀਆਂ ਨੇ ਜਿਵੇਂ ਆਸ ਸੀ , ਉਵੇਂ ਹੀ ਕਾਰਗੁਜ਼ਾਰੀ ਦਿਖਾਈ ਹੈ । ਟੈਸਟ ਦੌਰਾਨ ਕਈ ਨਵੀਂਆਂ ਤਕਨਾਲੋਜੀਆਂ , ਜਿਵੇਂ ਸਾਲਿਡ ਫਿਊਲ ਅਧਾਰਿਤ ਡਕਟੇਡ ਰਾਮਜੈੱਟ ਤਕਨਾਲੋਜੀ ਸਮੇਤ , ਆਪਣੀਆਂ ਸਮਰੱਥਾਵਾਂ ਸਾਬਿਤ ਕੀਤੀਆਂ ਹਨ । ਸਾਲਿਡ ਫਿਊਲ ਅਧਾਰਿਤ ਡਕਟੇਡ ਰਾਮਜੈੱਟ ਤਕਨਾਲੋਜੀ ਦੇ ਸਫ਼ਲਤਾਪੂਰਵਕ ਪ੍ਰਦਰਸ਼ਨ ਨੇ ਡੀ ਆਰ ਡੀ ਓ ਨੂੰ ਇੱਕ ਤਕਨਾਲੋਜੀ ਫਾਇਦਾ ਦਿੱਤਾ ਹੈ, ਜੋ ਡੀ ਆਰ ਡੀ ਓ ਨੂੰ ਲੰਬੀ ਰੇਂਜ ਦੇ ਹਵਾ ਤੋਂ ਹਵਾ ਮਿਜ਼ਾਈਲ ਵਿਕਸਿਤ ਕਰਨ ਯੋਗ ਬਣਾਏਗੀ । ਇਸ ਵੇਲੇ ਅਜਿਹੀ ਤਕਨਾਲੋਜੀ ਵਿਸ਼ਵ ਦੇ ਕੇਵਲ ਕੁਝ ਮੁਲਕਾਂ ਵਿੱਚ ਹੀ ਉਪਲਬੱਧ ਹੈ । ਟੈਸਟ ਦੌਰਾਨ ਹਵਾ ਲਾਂਚ ਕਰਨ ਦਾ ਦ੍ਰਿਸ਼ ਇੱਕ ਬੂਸਟਰ ਮੋਟਰ ਵਰਤ ਕੇ ਨਕਲੀ ਢੰਗ ਨਾਲ ਲਾਂਚ ਕੀਤਾ ਗਿਆ, ਜਿਸ ਦੇ ਸਿੱਟੇ ਵਜੋਂ ਨੋਜ਼ਲਲੈੱਸ ਬੂਸਟਰ ਨੇ ਰਾਮਜੈੱਟ ਸੰਚਾਲਨ ਲਈ ਲੋੜੀਂਦੇ ਮੈਕ ਨੰਬਰ ਤੱਕ ਹੁਲਾਰਾ ਦਿੱਤਾ ।
ਮਿਜ਼ਾਈਲ ਦੀ ਕਾਰਗੁਜ਼ਾਰੀ ਦੀ, ਆਈ ਟੀ ਆਰ ਵੱਲੋਂ ਤਾਇਨਾਤ ਟੈਲੀਮਿਟਰੀ ਸਾਧਨਾਂ ਅਤੇ ਰਾਡਾਰ ਤੇ ਇਲੈਕਟ੍ਰੋ ਆਪਟੀਕਲ ਦੁਆਰਾ ਦਰਜ ਕੀਤੇ ਡਾਟਾ ਨੂੰ ਵਰਤ ਕੇ ਨਿਗਰਾਨੀ ਕੀਤੀ ਗਈ ਅਤੇ ਮਿਸ਼ਨ ਦੇ ਉਦੇਸ਼ਾਂ ਦੀ ਸਫ਼ਲਤਾਪੂਰਵਕ ਪ੍ਰਦਰਸ਼ਨ ਦੀ ਪੁਸ਼ਟੀ ਕੀਤੀ ਗਈ । ਲਾਂਚ ਨੂੰ ਵੱਖ ਵੱਖ ਡੀ ਆਰ ਡੀ ਓ ਲੈਬਸ ਜਿਹਨਾਂ ਵਿੱਚ ਰੱਖਿਆ ਖੋਜ ਅਤੇ ਵਿਕਾਸ ਲੈਬਾਰਟਰੀ , ਖੋਜ ਕੇਂਦਰ ਇਮਾਰਤ ਅਤੇ ਹਾਈ ਐਨਰਜੀ ਮਟੀਰੀਅਲਸ , ਸਰਚ ਲੈਬਾਰਟਰੀ ਸ਼ਾਮਲ ਸਨ, ਦੇ ਸੀਨੀਅਰ ਵਿਗਿਆਨੀਆਂ ਨੇ ਨਿਗਰਾਨੀ ਕੀਤੀ ।
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਐੱਸ ਐੱਫ ਡੀ ਆਰ ਉਡਾਨ ਦੇ ਸਫ਼ਲ ਟੈਸਟ ਲਈ ਡੀ ਆਰ ਡੀ ਓ ਦੇ ਵਿਗਿਆਨੀਆਂ , ਭਾਰਤੀ ਹਵਾਈ ਸੈਨਾ ਤੇ ਉਦਯੋਗ ਨੂੰ ਵਧਾਈ ਦਿੱਤੀ । ਸਕੱਤਰ ਰੱਖਿਆ ਖੋਜ ਤੇ ਵਿਕਾਸ ਵਿਭਾਗ ਅਤੇ ਚੇਅਰਮੈਨ ਡੀ ਆਰ ਡੀ ਓ ਡਾਕਟਰ ਜੀ ਸਤੀਸ਼ ਰੈੱਡੀ ਨੇ ਵੀ ਸਫ਼ਲ ਟੈਸਟ ਉਡਾਨ ਵਿੱਚ ਸ਼ਾਮਲ ਟੀਮ ਨੂੰ ਵਧਾਈ ਦਿੱਤੀ ।
ਏ ਬੀ ਬੀ / ਐੱਨ ਏ ਐੱਮ ਪੀ ਆਈ / ਕੇ ਏ / ਡੀ ਕੇ / ਐੱਸ ਏ ਵੀ ਵੀ ਵਾਈ
(Visitor Counter : 199
ਵਿੱਤ ਮੰਤਰਾਲਾ
ਇਨ-ਲੈਂਡ ਕੰਟੇਨਰ ਡਿਪੂਆਂ/ਕੰਟੇਨਰ ਫਰੇਟ ਸਟੇਸ਼ਨਾਂ/ਏਅਰ ਫਰੇਟ ਸਟੇਸ਼ਨਾਂ ਦੀ ਡੀ-ਨੋਟੀਫਿਕੇਸ਼ਨ
ਦੇਸ਼ ਭਰ ਦੇ ਇਨ-ਲੈਂਡ ਕੰਟੇਨਰ ਡਿਪੂਆਂ  ਅਤੇ ਕੰਟੇਨਰ ਫਰੇਟ ਸਟੇਸ਼ਨਾਂ  ਦੇ ਕਸਟੋਡੀਅਨਾਂ ਨੂੰ ਰਾਹਤ ਪ੍ਰਦਾਨ ਕਰਦਿਆਂ, ਸੀਬੀਆਈਸੀ ਨੇ ਅੱਜ ਇਨ੍ਹਾਂ ਸਹੂਲਤਾਂ ਨੂੰ ਵੱਧ ਤੋਂ ਵੱਧ ਚਾਰ ਮਹੀਨਿਆਂ ਵਿੱਚ ਬੰਦ ਕਰਨ ਦੀ ਪ੍ਰਕਿਰਿਆ ਨੂੰ ਸੁਚਾਰੂ ਬਣਾਇਆ ਹੈ। ਪਹਿਲਾਂ ਕੋਈ ਸਮਾਂਰੇਖਾ ਨਿਰਧਾਰਤ ਨਹੀਂ ਕੀਤੀ ਗਈ ਸੀ।
ਆਈਸੀਡੀਜ ਅਤੇ ਸੀਐਫਐਸ ਐਗਜ਼ਿਮ ਵਪਾਰ ਵਿੱਚ ਮਹੱਤਵਪੂਰਣ ਭੂਮਿਕਾ ਨਿਭਾਉਂਦੇ ਹਨ ਕਿਉਂਕਿ ਉਹ ਦਰਾਮਦ ਅਤੇ ਬਰਾਮਦ ਕੀਤੇ ਗਏ ਮਾਲ ਨੂੰ ਸਟੋਰ ਅਤੇ ਕਲੀਅਰ ਕਰਦੇ ਹਨ। ਇਹ ਸੁਵਿਧਾਵਾਂ ਕਸਟਮਜ਼ ਐਕਟ, 1962 ਦੇ ਅਧੀਨ ਨੋਟੀਫਾਈ ਕੀਤੀਆਂ ਗਈਆਂ ਹਨ ਅਤੇ ਕਸਟਮ ਅਧਿਕਾਰੀਆਂ ਵੱਲੋਂ ਪ੍ਰਬੰਧਿਤ ਕੀਤੀਆਂ ਜਾਂਦੀਆਂ ਹਨ। ਹਾਲਾਂਕਿ, ਕਈ ਵਾਰ ਇੱਕ ਕਸਟੋਡੀਆਨ ਸਹੂਲਤ ਨੂੰ ਬੰਦ  ਕਰ ਸਕਦਾ ਹੈ। ਦਰਾਮਦ ਅਤੇ ਬਰਾਮਦ ਕੀਤੇ ਗਏ ਅਨ - ਕਲੀਅਰਡ, ਸੀਜ਼ਡ ਅਤੇ ਜ਼ਬਤ ਸਾਮਾਨ ਦਾ ਨਿਪਟਾਰਾ ਡੀ-ਨੋਟੀਫਿਕੇਸ਼ਨ ਦੀ ਪਹਿਲੀ ਸ਼ਰਤ ਹੈ। ਸੀਬੀਆਈਸੀ ਨੇ ਨੋਟ ਕੀਤਾ ਕਿ ਇਸ ਪ੍ਰਕਿਰਿਆ ਵਿੱਚ ਲੰਬਾ ਸਮਾਂ ਲੱਗ ਰਿਹਾ ਸੀ ਜਿਸ ਨਾਲ ਕਸਟੋਡੀਅਨਾਂ ਲਈ ਮੁਸ਼ਕਲਾਂ ਪੈਦਾ ਹੋਈਆਂ ਹਨ।
ਨਵੇਂ ਜਾਰੀ ਕੀਤੇ ਸਰਕੂਲਰ ਨੰਬਰ 20/2021-ਕਸਟਮਜ਼ ਮਿਤੀ 16.08.2021 ਨੂੰ ਇੱਕ ਨਿਕਸਟੋਡੀਨ ਦੀ ਜਰੂਰਤ ਹੈ ਜੋ ਓਪਰੇਸ਼ਨ ਨੂੰ ਖਤਮ ਕਰਨ ਦੇ ਇਰਾਦੇ ਨਾਲ ਆਈਸੀਡੀ/ਸੀਐਫਐਸ ਨੂੰ ਡੀ-ਨੋਟੀਫਾਈ ਕਰਨ ਲਈ ਅਧਿਕਾਰ ਖੇਤਰ ਦੇ ਪ੍ਰਮੁੱਖ ਕਮਿਸ਼ਨਰ/ਕਸਟਮ ਕਮਿਸ਼ਨਰ ਕੋਲ ਅਰਜ਼ੀ ਦਾਖਲ ਕਰੇ। ਡਿਪਟੀ/ਅਸਿਸਟੈਂਟ ਕਮਿਸ਼ਨਰ ਆਫ਼ ਕਸਟਮਜ਼ ਦੇ ਪੱਧਰ 'ਤੇ ਇੱਕ ਨੋਡਲ ਅਧਿਕਾਰੀ ਫਿਰ ਸਮਾ ਬੱਧ ਢੰਗ ਨਾਲ ਸਹੂਲਤ ਵਿੱਚ ਪਏ ਸਾਮਾਨ ਦੇ ਨਿਪਟਾਰੇ ਲਈ ਤਾਲਮੇਲ ਰਾਹੀਂ ਡੀ-ਨੋਟੀਫਿਕੇਸ਼ਨ ਦੀ ਸਹੂਲਤ ਦੇਵੇਗਾ।
ਨਵੀਂ ਪ੍ਰਕ੍ਰਿਆ ਇਸ ਗੱਲ ਨੂੰ ਯਕੀਨੀ ਬਣਾਏਗੀ ਕਿ ਗੈਰ ਜਰੂਰੀ ਲਾਗਤ ਅਤੇ ਲੱਗਣ ਵਾਲਾ ਸਮਾਂ ਬਚ ਸਕੇ। ਮਹੱਤਵਪੂਰਨ ਗੱਲ ਇਹ ਹੈ ਕਿ ਡੀ-ਨੋਟੀਫਿਕੇਸ਼ਨ ਮੁਕੰਮਲ ਅਰਜ਼ੀ ਪ੍ਰਾਪਤ ਹੋਣ ਦੀ ਮਿਤੀ ਤੋਂ ਵੱਧ ਤੋਂ ਵੱਧ ਚਾਰ ਮਹੀਨਿਆਂ ਦੇ ਅੰਦਰ ਮੁਕੰਮਲ ਕੀਤੀ ਜਾਏਗੀ। ਇਹ ਸੀਬੀਆਈਸੀ ਵੱਲੋਂ ਇੱਕ ਹੋਰ ਵਪਾਰ ਸਹੂਲਤ ਦੀ ਪਹਿਲਕਦਮੀ ਹੈ।
-------------------------
ਆਰਐਮ/ਕੇਐਮਐਨ
(Visitor Counter : 118
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸਰਕਾਰ ਨੇ ਅਗਲੇ ਦੋ ਸਾਲਾਂ ਵਿੱਚ 15 ਲੱਖ ਕਰੋੜ ਰੁਪਏ ਦੀ ਲਾਗਤ ਨਾਲ ਸੜਕ ਨਿਰਮਾਣ ਦਾ ਟੀਚਾ ਨਿਰਧਾਰਤ ਕੀਤਾ: ਸ਼੍ਰੀ ਨਿਤਿਨ ਗਡਕਰੀ
ਗਡਕਰੀ ਨੇ ਚਾਲੂ ਵਿੱਤ ਵਰ੍ਹੇ ਵਿੱਚ ਪ੍ਰਤੀਦਿਨ 40 ਕਿਲੋਮੀਟਰ ਰਾਜ ਮਾਰਗ ਬਣਾਉਣ ਦੇ ਟੀਚੇ ਨੂੰ ਪ੍ਰਾਪਤ ਕਰਨ ‘ਤੇ ਵਿਸ਼ਵਾਸ ਪ੍ਰਗਟਾਇਆ
ਕੇਂਦਰੀ ਸੜਕ ਟ੍ਰਾਂਸਪੋਰਟ ਤੇ ਰਾਜ ਮਾਰਗ ਅਤੇ ਸੂਖਮ , ਲਘੂ ਅਤੇ ਦਰਮਿਆਨੇ ਉਦਯੋਗ  ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਕਿਹਾ ਕਿ ਸਰਕਾਰ ਬੇਮਿਸਾਲ ਢਾਂਚੇ ਦੇ ਵਿਕਾਸ ਨੂੰ ਸਭ ਤੋਂ ਵੱਧ ਪ੍ਰਾਥਮਿਕਤਾ ਦੇ ਰਹੀ ਹੈ ਅਤੇ ਅਗਲੇ ਦੋ ਸਾਲਾਂ ਵਿੱਚ 15 ਲੱਖ ਕਰੋੜ ਰੁਪਏ ਦੀ ਲਾਗਤ ਨਾਲ ਸੜਕ ਨਿਰਮਾਣ ਦਾ ਟੀਚਾ ਰੱਖਿਆ ਹੈ ।
ਸ਼੍ਰੀ ਗਡਕਰੀ ਨੇ ਵਿਸ਼ਵਾਸ ਪ੍ਰਗਟਾਇਆ ਕਿ ਸੜਕ ਟ੍ਰਾਂਸਪੋਰਟ ਅਤੇ ਰਾਜ ਮਾਰਗ ਮੰਤਰਾਲਾ ਚਾਲੂ ਵਿੱਤ ਵਰ੍ਹੇ ਵਿੱਚ 40 ਕਿਲੋਮੀਟਰ ਪ੍ਰਤੀਦਿਨ ਰਾਜ ਮਾਰਗ ਨਿਰਮਾਣ ਦੇ ਟੀਚੇ ਨੂੰ ਪ੍ਰਾਪਤ ਕਰੇਗਾ । ਉਨ੍ਹਾਂ ਨੇ ਕਿਹਾ ਕਿ ਸਰਕਾਰ ਸੜਕ ਨਿਰਮਾਣ ਖੇਤਰ ਵਿੱਚ 100% ਪ੍ਰਤੱਖ ਵਿਦੇਸ਼ੀ ਨਿਵੇਸ਼  ਦੀ ਆਗਿਆ ਦੇ ਰਹੀ ਹੈ ।
ਮੰਤਰੀ ਨੇ ਕਿਹਾ ਕਿ ਭਾਰਤ ਵਿੱਚ ਵਰ੍ਹੇ 2019-2025 ਲਈ ਨੈਸ਼ਨਲ ਇਨਫ੍ਰਾਸਟ੍ਰਕਚਰ ਪਾਈਪਲਾਈਨ ਵਰਗੇ ਪ੍ਰੋਜੈਕਟ ਆਪਣੇ ਤਰ੍ਹਾਂ ਦੀ ਪਹਿਲੀ ਯੋਜਨਾ ਹੈ ਅਤੇ ਸਰਕਾਰ ਆਪਣੇ ਨਾਗਰਿਕਾਂ ਨੂੰ ਵਿਸ਼ਵ ਪੱਧਰ ਦਾ ਇਨਫ੍ਰਾਸਟ੍ਰਕਚਰ ਪ੍ਰਦਾਨ ਕਰਨ ਅਤੇ ਉਨ੍ਹਾਂ ਦੇ ਜੀਵਨ ਦੀ ਗੁਣਵੱਤਾ ਵਿੱਚ ਸੁਧਾਰ ਕਰਨ ਲਈ ਪ੍ਰਤਿਬਧ ਹੈ । ਉਨ੍ਹਾਂ ਨੇ ਕਿਹਾ ਕਿ ਐੱਨਆਈਪੀ ਦੇ ਤਹਿਤ ਕੁੱਲ 7,300 ਤੋਂ ਅਧਿਕ ਪ੍ਰੋਜੈਕਟ ਲਾਗੂ ਕੀਤੇ ਜਾਣੇ ਹਨ । ਇਨ੍ਹਾਂ ਪ੍ਰੋਜੈਕਟਾਂ ਨੂੰ ਪੂਰਾ ਕਰਨ ਵਿੱਚ ਵਰ੍ਹੇ 2025 ਤੱਕ 111 ਲੱਖ ਕਰੋੜ ਰੁਪਏ ਦੀ ਲਾਗਤ ਆਵੇਗੀ । ਉਨ੍ਹਾਂ ਨੇ ਕਿਹਾ ਕਿ ਐੱਨਆਈਪੀ ਦਾ ਉਦੇਸ਼ ਪ੍ਰੋਜੈਕਟ ਦੀ ਤਿਆਰੀ ਵਿੱਚ ਸੁਧਾਰ ਕਰਨਾ ਹੈ ਅਤੇ ਰਾਜ ਮਾਰਗ , ਰੇਲਵੇ , ਬੰਦਰਗਾਹਾਂ , ਹਵਾਈ ਅੱਡਿਆਂ , ਮੋਬਿਲਿਟੀ , ਊਰਜਾ ਅਤੇ ਖੇਤੀਬਾੜੀ ਅਤੇ ਗ੍ਰਾਮੀਣ ਉਦਯੋਗ ਵਰਗੇ ਬੁਨਿਆਦੀ ਢਾਂਚੇ ਵਿੱਚ ਨਿਵੇਸ਼ ਨੂੰ ਆਕਰਸ਼ਿਤ ਕਰਨਾ ਹੈ ।
ਵੀਡੀਓ ਕਾਨਫਰੰਸਿੰਗ ਦੇ ਜ਼ਰੀਏ ਭਾਰਤ-ਅਮਰੀਕਾ ਭਾਗੀਦਾਰੀ ਵਿਜ਼ਨ ਸਮਿਟ ਨੂੰ ਸੰਬੋਧਨ ਕਰਦੇ ਹੋਏ ਸ਼੍ਰੀ ਨਿਤਿਨ ਗਡਕਰੀ ਨੇ ਕਿਹਾ ਕਿ ਦੋਹਾਂ ਦੇਸ਼ਾਂ ਦੇ ਦੁਵੱਲੇ ਸੰਬੰਧਾਂ ਦੇ ਨਵੇਂ ਯੁੱਗ ਵਿੱਚ ਭਾਰਤ ਅਤੇ ਅਮਰੀਕਾ ਦੇ ਰਾਸ਼ਟਰੀ ਹਿਤ ਪੂਰੇ ਹੋ ਰਹੇ ਹਨ। ਇਸ ਨਾਲ ਦੋਹਾਂ ਦੇਸ਼ਾਂ ਦੇ ਪ੍ਰਸ਼ਾਸਨ ਦੇ ਵਿੱਚ ਵਿਸ਼ਵਾਸ ਵੱਧ ਰਿਹਾ ਹੈ ਜਿਸ ਦੇ ਨਾਲ ਸਾਰੇ ਲੰਬਿਤ ਵਪਾਰ ਮੁੱਦਿਆਂ ਦਾ ਹਲ ਜਲਦੀ ਕੱਢਿਆ ਜਾਵੇਗਾ ਅਤੇ ਜਲਦੀ ਹੀ ਵੱਡੇ ਵਪਾਰਕ ਸਮਝੌਤਿਆਂ ‘ਤੇ ਹਸਤਾਖਰ ਕੀਤੇ ਜਾਣਗੇ। ਕੇਂਦਰੀ ਸੜਕ ਟ੍ਰਾਂਸਪੋਰਟ ਅਤੇ ਰਾਜ ਮਾਰਗ ਅਤੇ ਐੱਮਐੱਸਐੱਮਈ ਮੰਤਰੀ ਨੇ ਅਮਰੀਕੀ ਕੰਪਨੀਆਂ ਨੂੰ ਭਾਰਤ ਵਿੱਚ ਬੁਨਿਆਦੀ ਢਾਂਚੇ ਅਤੇ ਐੱਮਐੱਸਐੱਮਈ ਖੇਤਰਾਂ ਵਿੱਚ ਨਿਵੇਸ਼ ਕਰਨ ਲਈ ਸੱਦਾ ਦਿੱਤਾ ।
Full event link: https://www.youtube.com/watch?v=73z4Pgax-1Q
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦੀ 17ਵੇਂ ਪ੍ਰਵਾਸੀ ਭਾਰਤੀਯ ਦਿਵਸ ਦੇ ਅਵਸਰ ’ਤੇ ਗੁਆਨਾ ਦੇ ਰਾਸ਼ਟਰਪਤੀ ਨਾਲ ਬੈਠਕ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਇੰਦੌਰ ਵਿੱਚ 17ਵੇਂ ਪ੍ਰਵਾਸੀ ਭਾਰਤੀਯ ਦਿਵਸ  ਦੇ ਅਵਸਰ ’ਤੇ ਕੋਆਪਰੇਟਿਵ ਰਿਪਬਲਿਕ ਆਵ੍ ਗੁਆਨਾ ਦੇ ਰਾਸ਼ਟਰਪਤੀ ਮਹਾਮਹਿਮ ਡਾ. ਮੁਹੰਮਦ ਇਰਫਾਨ ਅਲੀ ਨਾਲ ਮੁਲਾਕਾਤ ਕੀਤੀ। ਰਾਸ਼ਟਰਪਤੀ ਇਰਫਾਨ ਅਲੀ 8-14 ਜਨਵਰੀ 2023 ਦੇ ਦੌਰਾਨ ਭਾਰਤ ਦੇ ਸਰਕਾਰੀ ਦੌਰੇ ’ਤੇ ਹਨ ਅਤੇ 17ਵੇਂ ਪ੍ਰਵਾਸੀ ਭਾਰਤੀਯ ਦਿਵਸ ਵਿੱਚ ਮੁੱਖ ਮਹਿਮਾਨ ਹਨ।
ਦੋਵੇਂ ਨੇਤਾਵਾਂ ਨੇ ਊਰਜਾ, ਬੁਨਿਆਦੀ ਢਾਂਚੇ ਦੇ ਵਿਕਾਸ, ਫਾਰਮਾਸਿਊਟੀਕਲਸ, ਸਿਹਤ ਸਬੰਧੀ ਦੇਖਭਾਲ਼, ਟੈਕਨੋਲੋਜੀ ਅਤੇ ਨਵੀਨਤਾ ਅਤੇ ਰੱਖਿਆ ਸਬੰਧਾਂ ਦੇ ਖੇਤਰ ਵਿੱਚ ਸਹਿਯੋਗ ਸਮੇਤ ਕਈ ਮੁੱਦਿਆਂ ’ਤੇ ਵਿਆਪਕ ਚਰਚਾ ਕੀਤੀ। ਦੋਵੇਂ ਨੇਤਾਵਾਂ ਨੇ ਭਾਰਤ ਅਤੇ ਗੁਆਨਾ ਦੇ ਲੋਕਾਂ ਵਿਚਕਾਰ ਮਿੱਤਰਤਾ ਦੇ 180 ਸਾਲ ਪੁਰਾਣੇ ਇਤਿਹਾਸਿਕ ਸਬੰਧਾਂ ਨੂੰ ਯਾਦ ਕੀਤਾ ਅਤੇ ਉਨ੍ਹਾਂ ਨੂੰ ਹੋਰ ਮਜ਼ਬੂਤ ਕਰਨ ’ਤੇ ਸਹਿਮਤੀ ਪ੍ਰਗਟ ਕੀਤੀ।
ਰਾਸ਼ਟਰਪਤੀ ਇਰਫਾਨ ਅਲੀ ਰਾਸ਼ਟਰਪਤੀ ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਦੇ ਨਾਲ ਦੁਵੱਲੀ ਵਾਰਤਾ ਕਰਨਗੇ ਅਤੇ 10 ਜਨਵਰੀ 2023 ਨੂੰ ਪ੍ਰਵਾਸੀ ਭਾਰਤੀਯ ਦਿਵਸ ਦੇ ਸਮਾਪਨ ਸੈਸ਼ਨ ਅਤੇ ਪ੍ਰਵਾਸੀ ਭਾਰਤੀਯ ਸਨਮਾਨ ਪੁਰਸਕਾਰ ਸਮਾਰੋਹ ਵਿੱਚ ਹਿੱਸਾ ਲੈਣਗੇ। ਉਹ 11 ਜਨਵਰੀ ਨੂੰ ਇੰਦੌਰ ਵਿੱਚ ਗਲੋਬਲ ਇਨਵੈਸਟਰਸ ਸਮਿਟ 2023 ਵਿੱਚ ਵੀ ਹਿੱਸਾ ਲੈਣਗੇ।
ਇੰਦੌਰ ਦੇ ਇਲਾਵਾ ਰਾਸ਼ਟਰਪਤੀ ਅਲੀ ਦਿੱਲੀ, ਕਾਨਪੁਰ, ਬੰਗਲੁਰੂ ਅਤੇ ਮੁੰਬਈ ਵੀ ਜਾਣਗੇ।
ਰਸਾਇਣ ਤੇ ਖਾਦ ਮੰਤਰਾਲਾ
ਐਨਐਫਐਲ ਨੇ ਸਿੰਗਲ ਸੁਪਰ ਫਾਸਫੇਟ ਅਤੇ ਬੇਂਟੋਨਾਇਟ ਸਲਫਰ ਦੀ ਵਿਕਰੀ ਵਿਚ ਭਾਰੀ ਵਾਧਾ ਦਰਜ ਕੀਤਾ
ਦੇਸ਼ ਵਿੱਚ ਖਾਦਾਂ ਦੀ ਸੰਤੁਲਿਤ ਵਰਤੋਂ ਨੂੰ ਉਤਸ਼ਾਹਤ ਕਰਨ ਲਈ
ਨੈਸ਼ਨਲ ਫਰਟੀਲਾਈਜ਼ਰਜ਼ ਲਿਮਟਿਡ  ਕਿਸਾਨਾਂ ਨੂੰ ਡੀ.ਏ.ਪੀ., ਐਮਓਪੀ, ਐਨਪੀਕੇ ਅਤੇ ਸਲਫਰ ਅਧਾਰਤ ਖਾਦ ਜਿਵੇਂ ਗੈਰ-ਯੂਰੀਆ ਖਾਦ ਦੀ ਵਰਤੋਂ ਕਰਨ ਲਈ ਉਤਸ਼ਾਹਿਤ ਕਰ ਰਹੀ ਹੈ। ਇਨ੍ਹਾਂ ਯਤਨਾਂ ਦੇ ਨਾਲ, ਕੰਪਨੀ ਨੇ ਮੌਜੂਦਾ ਵਿੱਤੀ ਸਾਲ ਦੇ ਪਹਿਲੇ ਸੱਤ ਮਹੀਨਿਆਂ ਦੌਰਾਨ ਸਾਰੀਆਂ ਗੈਰ-ਯੂਰੀਆ ਖਾਦ ਦੀ ਵਿਕਰੀ ਵਿੱਚ ਵਾਧਾ ਦਰਜ ਕੀਤਾ ਹੈ।
ਕੰਪਨੀ ਦੀ ਸਲਫਰ ਅਧਾਰਤ ਖਾਦ ਦੀ ਵਿਕਰੀ - ਬੇਂਟੋਨਾਇਟ ਸਲਫਰ ਵਿਚ ਪਿਛਲੇ ਸਾਲ ਦੀ ਇਸੇ ਮਿਆਦ ਦੇ ਮੁਕਾਬਲੇ 237 ਫ਼ੀਸਦ ਅਤੇ ਸਿੰਗਲ ਸੁਪਰ ਫਾਸਫੇਟ  ਵਿਚ 133 ਫ਼ੀਸਦ ਦਾ ਵਾਧਾ ਦਰਜ ਕੀਤਾ ਗਿਆ ਹੈ। ਜਦੋਂ ਕਿ ਐਨਐਫਐਲ ਪਾਨੀਪਤ ਪਲਾਂਟ ਵਿਚ ਪੈਦਾ ਹੋਇਆ ਬੇਂਟੋਨਾਇਟ ਸਲਫਰ, ਅਪ੍ਰੈਲ-ਅਕਤੂਬਰ 2020 ਦੇ ਦੌਰਾਨ 11,730 ਮੀਟਰਿਕ ਟਨ ਦੀ ਵਿਕਰੀ ਦਰਜ ਕੀਤੀ ਗਈ ਹੈ। ਪਿਛਲੇ ਸਾਲ ਇਸੇ ਅਰਸੇ ਵਿਚ 3478 ਮੀਟਰਕ ਟਨ ਦੀ ਵਿਕਰੀ ਸੀ । ਐਸਐਸਪੀ ਦੀ ਵਿਕਰੀ ਪਿਛਲੇ ਸਾਲ ਦੀ ਇਸੇ ਮਿਆਦ ਦੇ 6,323 ਮੀਟਰਕ ਟਨ ਦੇ ਮੁਕਾਬਲੇ 14,726 ਮੀਟਰਕ ਟਨ ਤੱਕ ਪਹੁੰਚ ਗਈ ਹੈ।
ਕੰਪਨੀ ਦੇ ਚੇਅਰਮੈਨ ਅਤੇ ਮੈਨੇਜਿੰਗ ਡਾਇਰੈਕਟਰ ਸ੍ਰੀ ਵੀ.ਐਨ. ਦੱਤ ਨੇ ਕਿਹਾ ਕਿ "ਮਿੱਟੀ ਨੂੰ ਸੰਤੁਲਿਤ ਪੋਸ਼ਣ ਪ੍ਰਦਾਨ ਕਰਨ ਲਈ ਹਰ ਕਿਸਮ ਦੀਆਂ ਖਾਦਾਂ ਦੀ ਵਰਤੋਂ ਨੂੰ ਉਤਸ਼ਾਹਤ ਕਰਨਾ ਮਹੱਤਵਪੂਰਣ ਹੈ।” ਪੌਦੇ ਦੇ ਵਾਧੇ ਅਤੇ ਝਾੜ ਨੂੰ ਵੱਧ ਤੋਂ ਵੱਧ ਕਰਨ ਲਈ ਸਲਫਰ ਜ਼ਰੂਰੀ ਹੈ । ਚੌਥੇ ਮਹੱਤਵਪੂਰਨ ਪੌਸ਼ਟਿਕ ਤੱਤ ਵਜੋਂ, ਨਾਈਟ੍ਰੋਜਨ ਦੀ ਵਰਤੋਂ ਦੀ ਕੁਸ਼ਲਤਾ ਲਈ ਸਲਫਰ ਦੀ ਵੀ ਲੋੜ ਹੁੰਦੀ ਹੈ ।
ਨੈਸ਼ਨਲ ਫਰਟੀਲਾਈਜ਼ਰਜ਼ ਲਿਮਟਿਡ ਯੂਰੀਆ, ਡੀਏਪੀ, ਐਮਓਪੀ, ਐਨਪੀਕੇ, ਏਪੀਐਸ, ਕੰਪੋਸਟ, ਐਸਐਸਪੀ ਅਤੇ ਬੇਂਟੋਨਾਇਟ ਸਲਫਰ ਤੋਂ ਇਲਾਵਾ ਕਈ ਕਿਸਮਾਂ ਦੇ ਬਾਇਓਫਟੀਲਾਈਜ਼ਰ ਦੀਆਂ ਕਈ ਕਿਸਮਾਂ ਦੀ ਮਾਰਕੀਟਿੰਗ ਕਰਦਾ ਹੈ, ਤਾਂ ਜੋ ਹਰ ਤਰ੍ਹਾਂ ਦੀਆਂ ਖਾਦਾਂ ਇਕ ਛੱਤ ਹੇਠ ਕਿਸਾਨਾਂ ਨੂੰ ਉਪਲਬਧ ਕਰਵਾਈਆਂ ਜਾ ਸਕਣ।
ਨਾਈਟ੍ਰੋਜਨ  ਤੋਂ ਬਾਅਦ, ਫਾਸਫੋਰਸ  ਅਤੇ ਪੋਟਾਸ਼ , ਸਲਫਰ  ਮਿੱਟੀ ਲਈ ਲੋੜੀਂਦਾ ਚੌਥਾ ਵੱਡਾ ਪੌਸ਼ਟਿਕ ਤੱਤ ਹੈ, ਅਤੇ ਸਲਫਰ ਦੀ ਘਾਟ ਭਾਰਤੀ ਮਿੱਟੀ ਵਿੱਚ ਵਿਆਪਕ ਹੈ । ਇਹ ਤੇਲ ਬੀਜਾਂ, ਦਾਲਾਂ, ਸਬਜ਼ੀਆਂ, ਗੰਨਾ, ਝੋਨਾ, ਬਾਗਬਾਨੀ ਫਸਲਾਂ ਆਦਿ ਦੀਆਂ ਫਸਲਾਂ ਲਈ ਜ਼ਰੂਰੀ ਹੈ।
ਸਲਫਰ ਮੁੱਖ ਤੌਰ ਤੇ ਬੇਂਟੋਨਾਇਟ ਸਲਫਰ ਅਤੇ ਐਸਐਸਪੀ ਦੁਆਰਾ ਮਿੱਟੀ ਵਿੱਚ ਭਰਿਆ ਜਾਂਦਾ ਹੈ। ਜਦੋਂ ਕਿ ਬੇਂਟੋਨਾਇਟ ਸਲਫਰ ਵਿੱਚ 90 ਫ਼ੀਸਦ ਸਲਫਰ ਹੁੰਦਾ ਹੈ। ਐਸਐਸਪੀ ਵਿੱਚ 11 ਫ਼ੀਸਦ ਸਲਫਰ, 16 ਫ਼ੀਸਦ ਪੀ 2 ਓ 5 ਅਤੇ 21 ਫ਼ੀਸਦ ਕੈਲਸੀਅਮ ਹੁੰਦਾ ਹੈ।
ਜਲ ਸ਼ਕਤੀ ਮੰਤਰਾਲਾ
ਜਲ ਜੀਵਨ ਮਿਸ਼ਨ : ਮੱਧ ਪ੍ਰਦੇਸ਼ ਦੇ ਕਬਾਇਲੀ ਘਰਾਂ ਤੱਕ ਟੂਟੀ ਵਾਲੇ ਪਾਣੀ ਦੀ ਸਪਲਾਈ ।
ਸਥਾਨਕ ਸਮੂਦਾਏ ਵੱਲੋਂ ਜਲ ਸਪਲਾਈ ਨੂੰ ਲਗਾਤਾਰ ਚਾਲੂ ਰੱਖਣ ਤੇ ਸਾਂਭ ਸੰਭਾਲ ਦੀ ਅਗਵਾਈ ।
ਸਵੇਰ ਦਾ ਸਮਾਂ ਮੁੰਨੀ ਦੇਵੀ ਲਈ ਸ਼ੁਕਰਾਨੇ ਦਾ ਸਮਾਂ ਹੁੰਦਾ ਹੈ। ਮੱਧ ਪ੍ਰਦੇਸ਼ ਦੇ ਉਮਰੀਆ ਜ਼ਿਲੇ ਦੇ ਕੋਲਾਰ ਪਿੰਡ ਦੀ ਵਾਸੀ ਦਾ ਸਵੇਰ ਦਾ ਸਮਾਂ ਹੋਰਨਾਂ ਪੇਂਡੂ ਔਰਤਾਂ ਦੀ ਤਰਾਂ ਰੁਝੇਵਿਆਂ ਵਾਲਾ ਹੁੰਦਾ ਹੈ , ਪਰ ਉਹ ਆਪਣੇ ਪ੍ਰਾਰਥਨਾ ਨਿੱਤ ਨੇਮ ਦਾ ਖਾਸ ਖਿਆਲ ਰੱਖਦੀ ਹੈ। ਮੁੰਨੀ ਦੇਵੀ ਦਾ ਘਰ ਤਾਜ਼ਾ ਫੁੱਲਾਂ ਤੇ ਅਗਰਬੱਤੀ ਦੀ ਸੁਗੰਧ ਨਾਲ ਭਰਿਆ ਹੁੰਦਾ ਹੈ ਤੇ ਮੁੰਨੀ ਦੇਵੀ, ਟੂਟੀ ਨੂੰ ਤਿਲਕ ਲਗਾ ਕੇ ਸ਼ਰਧਾ ਤੇ ਸ਼ੁਕਰਾਨੇ ਵਜੋਂ ਆਪਣਾ ਸਿਰ ਝੁਕਾਉਂਦੀ ਹੈ। ਸੋਹਣੀ ਤਰਾਂ ਸਜ਼ਾਈ ਗਈ ਟੂਟੀ ਉਸ ਲਈ ਰੱਬ ਦੀ ਮੂਰਤੀ ਤੋਂ ਘੱਟ ਨਹੀਂ, ਕਿਉਂਜੋ ਇਹ ਟੂਟੀ ਸੋਨ ਦਰਿਆ ਦਾ ਪਾਣੀ ਲਿਆਉਂਦੀ ਹੈ ਜੋ ਮੁੰਨੀ ਦੇਵੀ ਲਈ ਛੋਟੀ ਗੰਗਾ ਦੀ ਤਰਾਂ ਹੈ। ਇਸ ਤੋਂ ਪਹਿਲਾਂ ਉਸ ਨੂੰ ਧਾਰਮਿਕ ਰਸਮਾਂ ਨਿਭਾਉਣ ਲਈ ਸਾਲ ਵਿੱਚ ਇੱਕ ਦੋ ਵਾਰ 150 ਕਿੱਲੋ ਮੀਟਰ ਦੂਰ ਅਮਰਕੰਟਕ ਦਰਿਆ ਦੇ ਮੁਹਾਣੇ ਤੱਕ ਜਾਣਾ ਪੈਂਦਾ ਸੀ। ਪਰ ਹੁਣ ਉਸੇ ਦਰਿਆ ਦਾ ਪਾਣੀ ਸੋਧ ਕੇ ਟੂਟੀ ਰਾਹੀਂ ਉਸ ਦੇ ਘਰ ਪਹੁੰਚ ਰਿਹਾ ਹੈ।
ਜਲ ਜੀਵਨ ਮਿਸ਼ਨ , ਜਲ ਸ਼ਕਤੀ ਮੰਤਰਾਲੇ ਵੱਲੋਂ ਸੂਬਿਆਂ ਦੀ ਭਾਈਵਾਲੀ ਨਾਲ ਚਲਾਇਆ ਜਾ ਰਿਹਾ ਹੈ, ਜਿਸ ਦਾ ਟੀਚਾ ਦੇਸ਼ ਦੇ ਸਾਰੇ ਦਿਹਾਤੀ ਮਕਾਨਾਂ ਤੱਕ 2024 ਤੱਕ ਪੀਣ ਵਾਲੇ ਪਾਣੀ ਦੀ ਮਿਆਰੀ ਤੇ ਨਿਰੰਤਰ ਸਪਲਾਈ ਯਕੀਨੀ ਬਣਾਉਣਾ ਹੈ। ਮੱਧ ਪ੍ਰਦੇਸ਼ ਵਿੱਚ ਸਾਰੇ ਦਿਹਾਤੀ ਮਕਾਨਾਂ ਨੂੰ ਪੀਣ ਵਾਲਾ ਪਾਣੀ ਮੁਹੱਈਆ ਕਰਵਾਉਣ ਵਾਸਤੇ ਕੇਂਦਰ ਨੇ ਸਾਲ 2020-21 ਲਈ ਜਲ ਜੀਵਨ ਮਿਸ਼ਨ ਤਹਿਤ ਸੂਬੇ ਲਈ 1,280 ਕਰੋੜ ਰੁਪਏ ਰੱਖੇ ਹਨ।
ਸੂਬੇ ਦੇ 1.21 ਕਰੋੜ ਦਿਹਾਤੀ ਮਕਾਨਾਂ ਵਿਚੋਂ 13.52 ਲੱਖ ਮਕਾਨਾਂ ਤੱਕ ਪਾਣੀ ਦੇ ਕੁਨੈਕਸ਼ਨ ਪਹੁੰਚਾਏ ਜਾ ਚੁੱਕੇ ਹਨ, ਜਦਕਿ ਸੂਬਾ ਸਰਕਾਰ ਨੇ 2020-21 ਦੌਰਾਨ 26.7 ਲੱਖ ਘਰਾਂ ਨੂੰ ਟੂਟੀ ਵਾਲੇ ਪਾਣੀ ਦੇ ਕੁਨੈਕਸ਼ਨ ਦੀ ਯੋਜਨਾ ਬਣਾਈ ਹੈ। ਹੁਣ ਤੱਕ 5.5 ਲੱਖ ਟੂਟੀ ਕੁਨੈਕਸ਼ਨ ਦਿੱਤੇ ਜਾ ਚੁੱਕੇ ਹਨ।
ਮੁੰਨੀ ਦੇਵੀ ਦੇ ਪਿੰਡ ਵਿੱਚ 271 ਮਕਾਨ ਹਨ । ਉਸ ਦਾ ਕਹਿਣਾ ਹੈ ਕਿ ਟੂਟੀ ਲੱਗਣ ਤੋਂ ਪਹਿਲਾਂ ਉਸ ਨੂੰ ਪੀਣ ਵਾਲਾ ਪਾਣੀ ਲੈਣ ਲਈ ਤਪਦੀ ਗਰਮੀ ਵਿੱਚ ਖੂਹ ਤੋਂ ਪਾਣੀ ਲੈਣ ਲਈ 1 ਤੋਂ 2 ਕਿੱਲੋ ਮੀਟਰ ਤੁਰਨਾ ਪੈਂਦਾ ਸੀ। ਪਾਣੀ ਦਾ ਪ੍ਰਬੰਧ ਨਾ ਹੋਣ ਕਾਰਨ ਲੋਕਾਂ ਦਾ ਜੀਵਨ ਹਾਲ ਖਸਤਾ ਸੀ ਤੇ ਇਸ ਦਾ ਇਲਾਕੇ ਦੀਆਂ ਔਰਤਾਂ ਤੇ ਲੜਕੀਆਂ ਉਪਰ ਮਾੜਾ ਅਸਰ ਪੈ ਰਿਹਾ ਸੀ।
ਕੁਲਾਰ ਪਿੰਡ ਵਿੱਚ ਜਲ ਪੂਰਤੀ ਤੇ ਸਾਫ਼ ਸਫਾਈ ਕਮੇਟੀ ਕਾਇਮ ਕੀਤੀ ਗਈ ਹੈ, ਜਿਸ ਵਿੱਚ ਔਰਤਾਂ ਦੀ 50 ਫੀਸਦ ਨੁਮਾਇੰਦਗੀ ਹੈ। ਕਮੇਟੀ ਵੱਲੋਂ ਪਿੰਡ ਵਿੱਚ ਪਾਣੀ ਦੇ ਨਵੇਂ ਕੁਨੈਕਸ਼ਨ ਦੇਣ ਤੇ ਸਕਿਉਰਿਟੀ ਵਜੋਂ 95 ਘਰਾਂ ਤੋਂ 11,000 ਰੁਪਏ ਇਕੱਠੇ ਕੀਤੇ ਗਏ ਹਨ। ਕਮੇਟੀ ਨੇ ਹਰੇਕ ਘਰ ਤੋਂ ਪਾਣੀ ਪੂਰਤੀ ਲਈ ਹਰ ਮਹੀਨੇ 80 ਰੁਪਏ ਲੈਣੇ ਸ਼ੁਰੂ ਕਰ ਦਿੱਤੇ ਹਨ। ਮੁੰਨੀ ਦੇਵੀ ਤੇ ਹੋਰਨਾਂ ਔਰਤਾਂ ਦਾ ਜੀਵਨ ਔਕੜਾਂ ਤੋਂ ਮੁਕਤ ਹੋ ਗਿਆ ਹੈ ਤੇ ਜਲ ਜੀਵਨ ਮਿਸ਼ਨ ਨੇ ਮੱਧ ਪ੍ਰਦੇਸ਼ ਦੇ ਇਸ ਕਬਾਇਲੀ ਪਿੰਡ ਵਿੱਚ ਦਿਖਾ ਦਿੱਤਾ ਹੈ ਕਿ ਸਥਾਨਕ ਸਮੂਦਾਏ ਪਿੰਡਾਂ ਵਿੱਚ ਜਲ ਸਪਲਾਈ ਨੂੰ ਚਲਾਉਣ ਤੇ ਸਾਂਭ ਸੰਭਾਲ ਕਰਨ ਦੇ ਸਮਰੱਥ ਹੈ।
ਏਪੀਐਸਐਮਜੀ/
(Visitor Counter : 101
ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਡਾਕ ਵਿਭਾਗ 500 ਕਿਲੋਮੀਟਰ ਤੋਂ ਵੱਧ ਦੇ 22 ਰੂਟਾਂ ਨਾਲ ਨੈਸ਼ਨਲ ਰੋਡ ਟਰਾਂਸਪੋਰਟ ਨੈੱਟਵਰਕ ਜ਼ਰੀਏ ਜ਼ਰੂਰੀ ਵਸਤਾਂ ਨੂੰ ਪਹੁੰਚਾਵੇਗਾ
ਕੋਵਿਡ-19 ਕਰਕੇ ਲੌਕਡਾਊਨ ਨਾਲ ਉਤਪੰਨ ਮੌਜੂਦਾ ਸਥਿਤੀ ਦੇ ਕਾਰਨ, ਦੇਸ਼ ਵਿੱਚ ਜ਼ਰੂਰੀ ਵਸਤਾਂ ਦੀ ਸਪਲਾਈ ਚੇਨ ਪ੍ਰਬੰਧਨ ਵਿੱਚ ਵਿਘਨ ਪੈ ਗਿਆ ਕਿਉਂਕਿ ਯਾਤਰੀ ਏਅਰਲਾਈਨਾਂ,ਰੇਲਵੇ ਅਤੇ ਰਾਜ ਰੋਡਵੇਜ਼ ਦਾ ਚਲਣਾ ਬੰਦ ਹੋ ਗਿਆ।ਕੇਂਦਰੀ ਸੰਚਾਰ,ਇਲੈਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਅਤੇ ਕਾਨੂੰਨ ਮੰਤਰੀ, ਸ਼੍ਰੀ ਰਵੀ ਸ਼ੰਕਰ ਪ੍ਰਸਾਦ ਨੇ ਡਾਕ ਵਿਭਾਗ ਦੇ ਸੀਨੀਅਰ ਅਧਿਕਾਰੀਆਂ ਨੂੰ ਸੰਬੋਧਨ ਕਰਦੇ ਹੋਏ, ਵਿਭਾਗ ਨੂੰ ਸੰਕਟ ਦੇ ਸਮੇਂ ਨਿਵੇਕਲਾ ਸੋਚਣ ਲਈ ਉਤਸ਼ਾਹਿਤ ਕੀਤਾ।ਇਸ ਉਤਸ਼ਾਹ ਸਦਕਾ ਵਿਭਾਗੀ ਵਾਹਨਾਂ ਦੇ ਮੌਜੂਦਾ ਬੇੜੇ, ਜੋ ਮੁੱਖ ਤੌਰ 'ਤੇ ਇੰਟਰਾ-ਸਿਟੀ ਡਿਲਿਵਰੀ ਲਈ ਵਰਤੇ ਜਾਂਦੇ ਹਨ, ਦੇ ਨਾਲ ਰੋਡ ਟਰਾਂਸਪੋਰਟ ਨੈੱਟਵਰਕ ਸ਼ੁਰੂ ਕਰਨ ਦਾ ਵਿਚਾਰ ਕੀਤਾ ਗਿਆ ਅਤੇ ਦੇਸ਼ ਭਰ ਦੇ 75 ਸ਼ਹਿਰਾਂ ਨੂੰ ਛੂਹਣ ਵਾਲੇ 34 ਅੰਤਰਰਾਜੀ/ ਅੰਤਰਰਾਜੀ ਕਾਰਜਕ੍ਰਮ ਦੇ ਇੱਕ ਨੈਸ਼ਨਲ ਰੋਡ ਟਰਾਂਸਪੋਰਟ ਨੈੱਟਵਰਕ ਨੂੰ 500 ਕਿਲੋਮੀਟਰ ਤੋਂ ਵੱਧ ਦੇ 22 ਰੂਟਾਂ ਦੇ ਨਾਲ ਡਿਜ਼ਾਇਨ ਕੀਤਾ ਗਿਆ। ਇਹ ਪਹਿਲ ਇਹ ਸੁਨਿਸ਼ਚਿਤ ਕਰੇਗੀ ਕਿ ਦੇਸ਼ ਦੇ ਅੰਦਰ ਜ਼ਰੂਰੀ ਵਸਤਾਂ ਦੀ ਆਵਾਗਮਨ ਹੋਵੇ ਕਿਉਂਕਿ ਡਾਕ ਵਿਭਾਗ ਦੇਸ਼ ਵਿੱਚ ਕਿਤੇ ਵੀ ਜ਼ਰੂਰੀ ਵਸਤਾਂ ਨੂੰ ਲਿਜਾਣ ਵਾਲੇ ਪਾਰਸਲ ਵੰਡ ਸਕੇਗਾ।
ਡਾਕ ਵਿਭਾਗ ਨੇ ਪਹਿਲਾਂ ਹੀ ਦੇਸ਼ ਦੇ ਕੋਨੇ-ਕੋਨੇ ਵਿੱਚ ਦਵਾਈਆਂ,ਕੋਵਿਡ-19 ਟੈਸਟਿੰਗ ਕਿੱਟਾਂ,ਮਾਸਕ,ਸੈਨੀਟਾਈਜ਼ਰ,ਪੀਪੀਈ ਅਤੇ ਵੈਟੀਲੇਟਰਾਂ ਤੇ ਡਿਫਿਬ੍ਰਿਕੇਟਰਸ ਸਮੇਤ ਮੈਡੀਕਲ ਉਪਕਰਣਾਂ ਸਮੇਤ ਜ਼ਰੂਰੀ ਵਸਤਾਂ ਦੀ ਸਪਲਾਈ ਯਕੀਨੀ ਬਣਾਉਣ ਲਈ ਕਈ ਉਪਰਾਲੇ ਕੀਤੇ ਹਨ।ਵਿਭਾਗ ਅਧਾਰ ਯੋਗ ਪ੍ਰਣਾਲੀ ਰਾਹੀਂ ਬਜ਼ੁਰਗਾਂ,ਦਿੱਵਿਯਾਂਗਾ ਅਤੇ ਪੈਨਸ਼ਨਰਾਂ ਦੇ ਦਰਵਾਜ਼ੇ 'ਤੇ ਕੈਸ਼ ਵੰਡ ਕਰ ਰਿਹਾ ਹੈ। ਇਹ ਨੈਸ਼ਨਲ ਰੋਡ ਟਰਾਂਸਪੋਰਟ ਨੈੱਟਵਰਕ ਦੇਸ਼ ਭਰ ਦੇ ਲੋਕਾਂ ਤੱਕ ਪਹੁੰਚਣ ਲਈ ਵਿਭਾਗ ਦੀ ਇੱਕ ਹੋਰ ਪਹਿਲ ਹੈ।
ਵਿੱਤ ਮੰਤਰਾਲਾ
ਜੂਨ 2021 ਵਿੱਚ ਇਕੱਠਾ ਕੀਤਾ ਜੀ ਐੱਸ ਟੀ ਮਾਲੀਆ
ਜੂਨ ਵਿੱਚ ਕੁੱਲ 92,849 ਕਰੋੜ ਰੁਪਏ ਜੀ ਐੱਸ ਟੀ ਮਾਲੀਆ ਇਕੱਠਾ ਕੀਤਾ ਗਿਆ
ਜੂਨ 2021 ਵਿੱਚ 92,849 ਕਰੋੜ ਰੁਪਏ ਦਾ ਕੁੱਲ ਜੀ ਐੱਸ ਟੀ ਮਾਲੀਆ ਇਕੱਠਾ ਕੀਤਾ ਗਿਆ , ਜਿਸ ਵਿੱਚ 16,424 ਕਰੋੜ ਰੁਪਏ ਸੀ ਜੀ ਐੱਸ ਟੀ , 20,397 ਕਰੋੜ ਰੁਪਏ ਐੱਸ ਜੀ ਐੱਸ ਟੀ ਅਤੇ 49,079 ਕਰੋੜ ਰੁਪਏ ਆਈ ਜੀ ਐੱਸ ਟੀ  ਅਤੇ 6,949 ਕਰੋੜ ਰੁਪਏ ਸੈੱਸ ਹੈ  । ਉੱਪਰ ਦਿੱਤੇ ਗਏ ਅੰਕੜਿਆਂ ਵਿੱਚ 5 ਜੂਨ ਤੋਂ 5 ਜੁਲਾਈ ਤੱਕ ਘਰੇਲੂ ਲੈਣ ਦੇਣ ਤੋਂ ਇਕੱਠਾ ਕੀਤਾ ਜੀ ਐੱਸ ਟੀ ਮਾਲੀਆ ਵੀ ਸ਼ਾਮਲ ਹੈ , ਕਿਉਂਕਿ ਕੋਵਿਡ 19 ਮਹਾਮਾਰੀ ਦੀ ਦੂਜੀ ਲਹਿਰ ਕਰਕੇ 5 ਕਰੋੜ ਰੁਪਏ ਤੱਕ ਦੇ ਕੁੱਲ ਟਰਨ ਓਵਰ ਵਾਲੇ ਕਰਦਾਤਾਵਾਂ ਨੂੰ ਜੂਨ 2021 ਮਹੀਨੇ ਦੌਰਾਨ ਰਿਟਰਨ ਦਾਇਰ ਕਰਨ ਲਈ 15 ਦਿਨ ਲਈ ਦੇਰ ਨਾਲ ਰਿਟਰਨ ਦਾਇਰ ਕਰਨ ਵਿੱਚ ਮੁਆਫ਼ੀ /ਘਟਾਈ ਵਿਆਜ ਦਰ ਦੇ ਰੂਪ ਵਿੱਚ ਵੱਖ—ਵੱਖ ਰਾਹਤ ਉਪਾਅ ਦਿੱਤੇ ਗਏ ਸਨ ।
ਇਸ ਮਹੀਨੇ ਦੌਰਾਨ ਸਰਕਾਰ ਨੇ 19,286 ਕਰੋੜ ਰੁਪਏ ਸੀ ਜੀ ਐੱਸ ਟੀ ਅਤੇ 16,939 ਕਰੋੜ ਰੁਪਏ ਐੱਸ ਜੀ ਐੱਸ ਟੀ ਦਾ ਆਈ ਜੀ ਐੱਸ ਟੀ ਤੋਂ ਨਿਯਮਤ ਨਿਪਟਾਰਾ ਕੀਤਾ ਹੈ । ਜੂਨ 2021 ਦਾ ਮਾਲੀਆ ਪਿਛਲੇ ਸਾਲ ਇਸ ਮਹੀਨੇ ਦੇ ਜੀ ਐੱਸ ਟੀ ਮਾਲੀਏ ਨਾਲੋਂ 2% ਵੱਧ ਹੈ ।
8 ਮਹੀਨੇ ਲਗਾਤਾਰ 1 ਲੱਖ ਕਰੋੜ ਤੋਂ ਉੱਪਰ ਜੀ ਐੱਸ ਟੀ ਮਾਲੀਆ ਦਰਜ ਹੋਣ ਤੋਂ ਬਾਅਦ ਜੂਨ 2021 ਵਿੱਚ ਇਕੱਤਰ ਕੀਤਾ ਮਾਲੀਆ ਇੱਕ ਲੱਖ ਕਰੋੜ ਤੋਂ ਹੇਠਾਂ ਆ ਗਿਆ ਹੈ । ਜੂਨ 2021 ਲਈ ਇਕੱਤਰ ਕੀਤਾ ਜੀ ਐੱਸ ਟੀ ਮਾਲੀਆ ਮਈ 2021 ਦੌਰਾਨ ਕੀਤੇ ਗਏ ਕਾਰੋਬਾਰੀ ਲੈਣ ਦੇਣ ਨਾਲ ਸਬੰਧਿਤ ਹੈ । ਮਈ 2021 ਦੌਰਾਨ ਜਿ਼ਆਦਾਤਰ ਸੂਬੇ , ਕੇਂਦਰ ਸ਼ਾਸਤ ਪ੍ਰਦੇਸ਼ ਕੋਵਿਡ ਮਹਾਮਾਰੀ ਕਰਕੇ ਮੁਕੰਮਲ ਜਾਂ ਅੰਸਿ਼ਕ ਲਾਕਡਾਊਨ ਤਹਿਤ ਸਨ । ਈ ਵੇਅ ਬਿੱਲ ਡਾਟਾ ਮਈ 2021 ਲਈ ਮਹੀਨੇ ਦੌਰਾਨ 3.99 ਕਰੋੜ ਰੁਪਏ ਈ ਵੇਅ ਬਿੱਲ ਜਨਰੇਟ ਕੀਤੇ ਦਿਖਾ ਰਿਹਾ ਹੈ , ਜਦਕਿ ਅਪ੍ਰੈਲ 2021 ਵਿੱਚ ਇਹ 5.88 ਕਰੋੜ ਰੁਪਏ ਸਨ । ਇਵੇਂ ਇਹ 30% ਹੇਠਾਂ ਆਇਆ ਹੈ ।
ਪਰ ਕੋਰੋਨਾ ਕੇਸਾਂ ਦੇ ਘਟਣ ਅਤੇ ਲਾਕਡਾਊਨ ਵਿੱਚ ਰਾਹਤਾਂ ਦੇਣ ਨਾਲ ਜੂਨ 2021 ਦੌਰਾਨ 5.5 ਕਰੋੜ ਰੁਪਏ ਦੇ ਈ ਵੇਅ ਬਿੱਲ ਜਨਰੇਟ ਕੀਤੇ ਗਏ ਸਨ , ਜੋ ਵਪਾਰ ਅਤੇ ਕਾਰੋਬਾਰ ਲਈ ਰਿਕਵਰੀ ਦੇ ਸੰਕੇਤ ਹਨ । ਅਪ੍ਰੈਲ 2021 ਦੇ ਪਹਿਲੇ 2 ਹਫਤਿਆਂ ਵਿੱਚ ਈ ਵੇਅ ਬਿੱਲਾਂ ਦੀ ਔਸਤਨ ਜਨਰੇਸ਼ਨ 20 ਲੱਖ ਸੀ , ਜਦਕਿ ਅਪ੍ਰੈਲ ਦੇ ਆਖਰੀ ਹਫ਼ਤੇ ਇਹ ਘੱਟ ਕੇ 16 ਲੱਖ ਤੇ ਆ ਗਈ ਸੀ ਅਤੇ 9 ਮਈ ਤੋਂ 22 ਮਈ ਵਿਚਾਲੇ 2 ਹਫ਼ਤਿਆਂ ਦੌਰਾਨ ਇਹ ਹੋਰ ਘੱਟ ਕੇ 12 ਲੱਖ ਤੇ ਆ ਗਈ ਸੀ । ਇਸ ਤੋਂ ਬਾਅਦ ਈ ਵੇਅ ਬਿੱਲਾਂ ਦੀ ਔਸਤਨ ਜਨਰੇਸ਼ਨ ਵੱਧ ਰਹੀ ਹੈ ਅਤੇ ਇਹ ਫਿਰ 20 ਜੂਨ ਨੂੰ ਹੋਣ ਵਾਲੇ ਹਫਤੇ ਵਿੱਚ 20 ਲੱਖ ਦੇ ਪੱਧਰ ਤੇ ਪਹੁੰਚ ਗਈ ਹੈ । ਇਸ ਲਈ ਇਹ ਆਸ ਕੀਤੀ ਜਾਂਦੀ ਹੈ ਕਿ ਜੂਨ ਮਹੀਨੇ ਦੌਰਾਨ ਘਟਿਆ ਜੀ ਐੱਸ ਟੀ ਮਾਲੀਆ ਜੁਲਾਈ 2021 ਤੋਂ ਬਾਅਦ ਫਿਰ ਵਧਦਾ ਹੋਇਆ ਨਜ਼ਰ ਆਵੇਗਾ ।
ਆਰ ਐੱਮ / ਐੱਮ ਵੀ / ਕੇ ਐੱਮ ਐੱਨ
(Visitor Counter : 200